title: Luettelo Härän tähdistön tähdistä

text: Luettelo Härän tähdistön tähdistä:


title: Mauri Miettinen

text: Mauri Kalevi Miettinen (s. 2. lokakuuta 1941 Joutseno) on suomalainen, Kansallista Kokoomusta edustanut poliitikko.


title: Mauri Miettinen

text: Miettinen valittiin eduskuntaan ensimmäisen kerran vuoden 1972 vaaleissa Mikkelin läänin vaalipiiristä. Hänet valittiin sittemmin jatkamaan kokoomuksen kansanedustajana viisissä seuraavissa vaaleissa. Eduskuntaurallaan Miettinen toimi kahden eri valiokunnan puheenjohtajana, toisen lakivaliokunnan puheenjohtaja hän oli vuodet 1979–1983 ja puolustusvaliokunnan puheenjohtaja vuodesta 1983 vuoteen 1989. Hän toimi myös eduskunnan pankkivaltuusmiesten (myöhemmin pankkivaltuusto) johdossa vuosina 1987–1989.


title: Mauri Miettinen

text: Vuoden 1990 alussa Miettisestä tuli Holkerin hallituksen sosiaali- ja terveysministeri Helena Pesolan siirryttyä Kansaneläkelaitoksen johtajaksi. Hän toimi ministerinä huhtikuuhun 1991. Kansanedustajana hän jatkoi vielä huhtikuuhun 1993, jolloin hän siirtyi Kymen läänin maaherraksi edellisen viranhaltijan Matti Jaatisen siirryttyä eläkkeelle. Miettinen toimi maaherrana vuoteen 1997, jolloin Kymen lääni lakkautettiin suuressa lääniuudistuksessa.


title: Mauri Miettinen

text: Miettinen toimi presidentin valitsijamiehenä vuosien 1978, 1982 ja 1988 vaaleissa. Hän on toiminut myös muun muassa kokoomuksen puoluehallituksen jäsenenä, Mikkelin läänin Kokoomuksen puheenjohtajana ja Ristiinan kunnanvaltuuston jäsenenä sekä valtuuston varapuheenjohtajana.


title: Mauri Miettinen

text:
Miettinen on koulutukseltaan liikemetsänhoitaja, joksi hän valmistui vuonna 1965. Vuodet 1965–1972 hän työskenteli myyntipäällikkönä Pellos Oy:ssä ja vuodet 1974–1989 erityistehtävissä Suomen Metsäteollisuuden Keskusliiton palveluksessa.
Mauri Miettinen on naimisissa Seija Miettisen (o.s. Leskinen) kanssa, jonka kanssa hänellä on kolme lasta.


title: Horst Stein

text: Horst Walter Stein (2. toukokuuta 1928 Elberfeld – 27. heinäkuuta 2008) oli saksalainen kapellimestari. Hän opiskeli pianon- ja oboensoittoa sekä laulua Frankfurtissa. Hän jatkoi opintojaan Kölnissä ja sai myös sävellyksenopetusta Philpp Jarnachilta.


title: Horst Stein

text: Stein tuli tunnetuksi mm. Max Regerin tulkinnoistaan. Hän toimi vuosina 1980–1985 Orchestre de la Suisse Romanden ja vuosina 1985–1996 Bambergin sinfoniaorkesterin ylikapellimestarina.


title: Bambergin sinfoniaorkesteri

text: Bambergin sinfoniaorkesteri () on Bambergin kaupungissa toimiva saksalainen sinfoniaorkesteri. Se on perustettu vuonna 1946.


title: Luettelo Tukaanin tähdistön tähdistä

text: Luettelo Tukaanin tähdistön tähdistä


title: Nordö Link

text: Rederi AB Nordö-Link on Finnlinesin omistama ruotsalainen varustamo. Nordö Linkin kotipaikka sijaitsee Malmössä, eteläisessä Ruotsissa. Yhtiö on perustettu vuonna 1982. Varustamon alukset liikennöivät eteläisellä Itämerellä, Malmön ja Travemünden välillä.


title: Jukka Viinanen

text: Jukka Viinanen (s. 12. helmikuuta 1948 Turku) on suomalainen yritysjohtaja. Hän oli Nesteen johtajana vuosina 1973–1999 ja sai huomiota herättävän suuren eläkepaketin, mutta ei halunnut ryhtyä nostamaan eläkettä. Vuodesta 2000 vuoteen 2008 Viinanen toimi Orion Oyj:n toimitusjohtajana.


title: Jukka Viinanen

text: Koulutukseltaan hän on diplomi-insinööri. Vuonna 2008 hänelle myönnettiin vuorineuvoksen arvo. Jukka Viinanen on Iiro Viinasen pikkuveli.


title: Jukka Viinanen

text: Helsingin Sanomien käyttöönsä saaman jäsenluettelon mukaan Viinanen oli vuonna 2011 vapaamuurareiden jäsen.


title: Luettelo Maalarin tähdistön tähdistä

text: Luettelo Maalarin tähdistön tähdistä:


title: Salamalaite

text: Salamalaite, lyhyemmin salama, on kamerassa kiinteästi oleva tai erillinen laite, jolla voidaan valaista kuvauskohde, mikäli vallitseva valo ei riitä tuottamaan riittävän kirkasta ja laadukasta kuvaa. Salamoita on monenlaisia aina kameroiden yhdysrakenteisista pienistä ja melko heikkotehoisista salamoista studioissa käytettäviin, jalustoihin kiinnitettyihin tehokkaisiin salamalaitteisiin. Salaman välähdyksen kesto on yleensä 1/1000 sekuntia, mutta jotkin erikoissalamat pystyvät tuottamaan jopa 1/10000 sekunnin välähdyksen. Näin nopeaa välähdystä käytetään esimerkiksi nopean liikkeen täydelliseen pysäyttämiseen.


title: Salamalaite

text: Nykyiset salamalaitteet tuottavat valon välähdyspään elektroniikalla. Aikaisemmin oli käytössä myös kertakäyttöisiä salamalamppuja käyttäviä salamalaitteita. Niissä käytettiin yksittäisiä lamppuja tai neljän lampun muodostamaa ns. salamakuutiota. Kaikkien varhaisin "salamavalo" perustui magnesiumin polttamiseen.


title: Salamalaite

text: Salamavalo on sellaisenaan kovaa ja suoraan kohteeseen kohdistettuna latistaa värisävyjä, lisää punasilmäisyyttä ja saattaa ylivalottaa tai jopa polttaa puhki vaaleampia pintoja. Edellä mainitut ongelmat tulevat esille varsinkin käytettäessä pokkarikameroiden kiinteätä salamaa, joka on suoraan objektiivin yläpuolella, mikä lisää punasilmäisyyttä. Tällaisen salaman valo on yleensä suoraa kovaa valoa.


title: Salamalaite

text: Salamavaloa käytettäessä saadaan huomattavasti parempia kuvia heijastamalla valo jonkin vaalean pinnan kautta kuvauskohteeseen. Tällainen heijastava pinta voi olla esimerkiksi vaalea seinä tai katto. Studio-olosuhteissa käytetään monesti erityisiä heijastimia, joita ovat muun muassa sateenvarjoheijastin ja tasoheijastin. Salaman eteen voidaan myös laittaa läpikuultavasta materiaalista tehty hajotinlevy, joka hajottaa salamavalon laajalle alalle pehmentäen sitä samalla ja tuottaen tasaisen laajan valaistuksen.


title: Salamalaite

text: Varsinkin paremmissa salamakenkään kiinnitettävissä salamoissa on kääntyvä välähdyspää, jonka voi suunnata esimerkiksi seinään tai kattoon. Studiossa käytettävät salamalaitteet ovat huomattavasti isompia ja ne ovatkin kiinni omilla jalustoillaan. Jalustan avulla salaman korkeutta, kulmaa ja sijaintia voidaan muuttaa, jotta saadaan juuri haluttu valaistus esimerkiksi mallia kuvattaessa. Jalustaan voidaan myös kiinnittää heijastin tai valon hajotin. Salamavaloa voidaan kohdistaa ja suunnata käyttämällä muovista tai metallista valmistettuja läppiä eli ns. ladonovia. Kartiomaisella putkella saadaan valo kohdistettua kapealle alueelle.


title: Salamalaite

text: Joskus salamaa käytetään antamaan täytevaloa kohteeseen, vaikka vallitseva valaistus olisi riittävä kuvan ottamiseen ilman salamaa. Täytevalolla valaistaan kuvan alueita, jotka muuten jäisivät varjoon. Esimerkiksi mallia studiossa kuvattaessa saatetaan käyttää kolmea salamalaitetta. Yksi salama toimii päävalonlähteenä ja on asetettu noin 45 asteen kulmaan malliin nähden. Toinen salamalaite on kohdistettu valaisemaan mallia toiselta puolelta ja antamaan näin kuvaan täytevaloa. Kolmannella salamalla valaistaan pelkkä tausta.


title: Salamalaite

text: Salamalaitteita on erilaisia käyttötarkoituksen ja kohderyhmän mukaan. Useista kameroista löytyy pieni kiinteä salama, jonka teho on usein kuitenkin melko vähäinen. Koska tällainen salama on monesti suoraan objektiivin yläpuolella, se saa aikaan kuvattavien punasilmäisyyttä. Punasilmäisyys johtuu kirkkaan salamavalon heijastumisesta silmän verkkokalvolta kameran objektiiviin. Verkkokalvon verisuonet värjäävät valon punaiseksi. Punasilmäisyyttä pyritään vähentämään joissakin kameroissa ns. punasilmäisyyden vähennystoiminnolla, jossa kamera väläyttää salamaa muutaman kerran nopeasti ennen varsinaista kuvan ottamista. Tällöin ihmisen silmän iiris ehtii pienentyä kirkkaan valon vaikutuksesta, jolloin silmän kautta pääsee vähemmän valoa verkkokalvolle, mikä vähentää punasilmäisyyttä. Punasilmäisyyden vähennystoiminnon toimiminen käytännön tilanteissa on kuitenkin hyvin vaihtelevaa. Ongelma on usein se, että kuvattavat luulevat enakkoväläytystä kuvausväläykseksi ja alkavat jo poistua.


title: Salamalaite

text: Useissa kameroissa ja kaikissa järjestelmäkameroissa on salamakenkä tai täsmäysliitäntä ulkoisen salaman kytkemistä varten. Ulkoinen salama voi olla kameran päälle tuleva salamalaite, jonka voi suunnata kääntyvän välähdyspään avulla haluamaansa suuntaan. Tällaiset salamat voivat olla hyvin monipuolisia. Sauvasalama on puolestaan kädessä pidettävä isohkolla välähdyspäällä varustettu salama, jossa on omat paristot tai akut virtalähteenä. Sauvasalaman saa tarvittaessa kiskon avulla kameraan kiinni. Sauvasalaman voi suunnata haluamaansa suuntaan joko kädellä tai kääntyvän välähdyspään avulla. Sauvasalama kytketään kameran täsmäysliitäntään ja voidaan sen vuoksi viedä kauemmaksi kamerasta, mikä vähentää punasilmäisyyttä ja antaa mahdollisuuden valaista kohde paremmasta kulmasta.


title: Salamalaite

text: Studiosalamat ovat kalliita, ammattimaisessa kuvauksessa käytettäviä valaisulaitteita. Nämä kiinnitetään yleensä omalle jalustalle. Studiosalamoista on kerrottu aiemmin lisää.


title: Salamalaite

text: Salamalaitteiden välähdyspään eteen voidaan kiinnittää esimerkiksi teipillä värillisiä, läpikuultavia kalvoja. Monesti käytetään gelatiinikalvoa, josta on helppo leikata saksilla tarvittavan kokoinen pala. Värikalvoilla saadaan aikaan värillistä salamavaloa, jota voidaan käyttää tehosteena kuvassa. Erikoisemman vaikutelman saa aikaiseksi käyttämällä vaikkapa kolmea salamaa ja jokaisessa eri väristä kalvoa. Kalvoja on saatavilla mm. vihreän, punaisen, sinisen ja keltaisen värisenä.


title: Salamalaite

text: Ulkoinen salama kytketään kameran salamakenkään tai johdon välityksellä täsmäysliitäntään, joka antaa salamalle laukaisusignaalin kameran sulkimen auettua. Haluttaessa voidaan käyttää myös orjasalamaa, jolloin salaman toiminta ei vaadi fyysistä kiinnitystä kameraan. Tällainen ratkaisu on välttämätön haluttaessa käyttää ulkoista salamaa kamerassa, jossa ei ole täsmäysliitäntää tai salamakenkää. Kenkään kytkettävä salama laukeaa kun salaman kengässä oleva keskimmäinen nasta oikosuljetaan sivuliuskaan.


title: Salamalaite

text: Studiosalamat voidaan kytkeä erilliseen verkkokäyttöiseen voimanlähteeseen, jolloin saadaan aikaiseksi suurempi valaisuteho ja nopeampi latautuminen. Salaman tehoa voidaan säätää voimanlähteestä käsin. Voimanlähteestä lähtee kameran täsmäysliitäntään täsmäyskaapeli, joten salamalaite välähtää heti kun suljin aukeaa. Yleensä täsmäyskaapeli kytketään vain yhteen salamalaitteeseen ja muut salamat toimivat orjaperiaatteella. Kullakin salamalla voi olla oma voimanlähde, mikäli tarvitaan suurta välähdystehoa.


title: Salamalaite

text: Salamassa saattaa olla infrapunaan perustuva etäisyysmittari, joka määrittää kohteen etäisyyden ja säätää tämän perusteella salaman välähdystehoa. Kehittyneemmissä salamoissa käytetään ns. TTL ("Through the Lens") -tekniikkaa, jossa kamera mittaa linssin läpi kohteen kirkkauden ja etäisyyden ja ohjaa kenkään kytkettyä salamaa mittaustietojen perusteella.


title: Salamalaite

text: Mikäli salamaa käytetään käsisäätöisenä, täytyy kameran aukko määritellä manuaalisesti. Suurpiirteisen aukkoarvon voi laskea salaman ohjeluvusta. Jos ohjeluku on vaikkapa 20 ja etäisyys kohteeseen viisi metriä, täytyy käyttää aukkoa 4 (20 / 5 = 4), jotta kuva valottuu oikein. ISO-arvona käytetään näissä laskuissa yleensä ISO 100. Herkkyyden muuttuessa myös aukon arvoa täytyy muuttaa etäisyyden pysyessä vakiona.


title: Türisalu

text: Türisalu () on kylä Harkun kunnassa Harjumaassa, Virossa.


Luettelo Etelän kalan tähdistön tähdistä:


title: Beaufort

text: Beaufort tarkoittaa seuraavia:


title: Luettelo Etelän kolmion tähdistön tähdistä

text: Luettelo Etelän kolmion tähdistä:


title: Raision Kuula

text: Raision Kuula on vanhin raisiolainen urheiluseura, joka perustettiin 1909. Sille on vuosien saatossa kertynyt useita kansainvälisiä mestaruusmitaleja, nuorten sarjoissa kaksi EM-mitalia, ja yksi Pohjoismaiden kisojen hopea. Raision Kuula on yksi Varsinais-Suomen menestyneimmistä seuroista.


title: Raision Kuula

text: Seuran nykyiseen lajivalikoimaan kuuluvat yleisurheilu ja hiihto. Aikaisemmin sillä on ollut toimintaa myös voimistelussa, pyöräilyssä, soudussa, uinnissa, painissa, pesäpallossa, jalkapallossa, lentopallossa, jääkiekossa, suunnistuksessa ja painonnostossa.


title: Sirpa Puskala

text: Sirpa Puskala (s. 24. lokakuuta 1945) on suomalainen kirjailija. Ennen kirjailijan uraansa hän työskenteli Liiketyönantajain keskusliitossa.


title: Sirpa Puskala

text: Omien sanojensa mukaan Puskala on kirjoittanut ”aina”. Ensin hän kirjoitti päiväkirjaa, runoja, satuja sekä onnettomasti päättyneitä kertomuksia. 1970-luvulla Puskala kirjoitti pakinoita pääkaupunkiseudun paikallislehtiin ja voitti erään aikakauslehden järjestämän runokilpailun. Nykyisin hän toimii vapaana kirjailijana.


title: Sirpa Puskala

text: Sirpa Puskala asuu nykyisin Mikkelissä ja viettää talvet Mouttagiakassa, Kyproksella.


title: Sirpa Puskala

text: Puskala tunnetaan ennen kaikkea nuortenromaaneistaan. Vuonna 1991 julkaistu esikoisromaani "Kiti – mun paras kaveri" oli ehdokkaana Topelius-palkinnon saajaksi. Puskalan kirjoissa käydään läpi vaikeitakin asioita, muun muassa syömishäiriötä ja läheisen kuolemaa. Puskalalle myönnettiin taiteilijaeläke vuonna 2013.


title: Herbert Blomstedt

text: Herbert Blomstedt (s. 11. heinäkuuta 1927 Springfield, Massachusetts, Yhdysvallat) on yhdysvaltalaissyntyinen kapellimestari. Hänen vanhempansa olivat Ruotsista, ja perhe muutti takaisin sinne Herbertin ollessa parin vuoden ikäinen. Lapsuudessaan Blomstedt asui viisi vuotta myös Suomessa Kauniaisissa, Helsingissä ja Turussa.


title: Herbert Blomstedt

text: Blomstedt opiskeli Tukholman kuninkaallisessa musiikkikorkeakoulussa ja Uppsalan yliopistossa. Myöhemmin hän opiskeli nykymusiikkia Darmstadtissa, barokkimusiikkia Paul Sacherin johdolla sekä orkesterinjohtoa Yhdysvalloissa.


title: Herbert Blomstedt

text: Blomstedt tunnetaan ennen kaikkea hänen saksalaisen, itävaltalaisen ja pohjoismaalaisen musiikin tulkinnoista: näitä ovat olleet muun muassa Ludwig van Beethovenin, Felix Mendelssohn-Bartholdyn, Franz Schubertin, Anton Brucknerin, Richard Straussin, Edvard Griegin, Jean Sibeliuksen ja Carl Nielsenin teokset.


title: Herbert Blomstedt

text: Blomstedt on toiminut ylikapellimestarina Oslon filharmoniselle orkesterille 1962–1968, Tanskan kansalliselle sinfoniaorkesterille 1967–1977, Sächsische Staatskapelle Dresdenille 1975–1985, Ruotsin radion sinfoniaorkesterille 1977–1982, San Franciscon sinfoniaorkesterille 1985–1995, Pohjois-Saksan radion sinfoniaorkesterille 1996–1998 sekä Leipzigin Gewandhausorkesterille 1998–2005.


title: Herbert Blomstedt

text: Blomstedt on adventisti, minkä Vesa Sirén ottaa esille konserttiarviossaan, joka käsittelee Blomstedtin johtamaa Sibelius- ja Beethoven-konserttia Helsingissä huhtikuussa 2017. Sirén toteaa, että Blomstedtin uskonnollinen tausta vaikutti siihen, kuinka tämä johti Sibeliuksen neljättä sinfoniaa: Kun sen on tulkittu lähteneen Sibeliuksen käsistä traagisena, Blomstedt ei tulkinnassaan eikä ohjelmalehtisessäkkään löydä teoksesta pessimismiä.


title: Luettelo Harpin tähdistön tähdistä

text: Tämä on luettelo Harpin tähdistön tähdistä:


Luettelo Heilurikellon tähdistön tähdistä:


title: Luettelo Ilmapumpun tähdistön tähdistä

text: Luettelo Ilmapumpun tähdistön tähdistä:


title: Luettelo Intiaanin tähdistön tähdistä

text: Luettelo Intiaanin tähdistön tähdistä


title: Luettelo hindulaisista jumaluuksista

text: Hindulaisia jumalia tiedetään olevan peräti miljoonittain. Jopa Intian jokaisella kylällä sanotaan olevan oma nimetty jumalansa. Hindulaisuuden jumalat ovat henkilöityneitä jumaluuksia ja edustavat joitain universaalin jumalallisuuden aspekteja eli ilmentymiä. Hindulaisista jumalia voisi kutsua myös Vedisiksi jumaluuksiksi, sillä niiden palvonnasta ja ominaisuuksista puhuttiin jo tuhansia vuosia vanhoissa intialaisissa Veda-kirjoissa. Intiassa jumalolennoilla on suuri merkitys henkisen kasvun edistäjinä ja vahvistajina harjoitettaessa esimerkiksi joogan eri muotoja tai meditaatiota.


title: Luettelo hindulaisista jumaluuksista

text: Hindujumalat voivat olla esimerkiksi Vishnun avatareja eli eri aikoina ihmisten luo ilmestyneitä inkarnaatioita. Joskus jumalat voivat olla yhdistelmä monia jumalia, esimerkiksi Dattatreya kolmine päineen edustaa kolmen jumalan, Shivan, Vishnun ja Brahman ominaisuuksia yhdistettyinä.


title: Luettelo hindulaisista jumaluuksista

text: Hindulaisuuden jumalat ovat ihmistä korkeampia olentoja, mutta jotka ovat silti kosmisten lakien alaisuudessa. Jumalat ilmestyvät joskus maan päälle ihmismuodossa, avatareina, johtaakseen ihmiskuntaa henkisyyden tielle.


title: Luettelo hindulaisista jumaluuksista

text:
Ohessa on listattuna vain joitakin tunnetuista hindulaisuudessa esiintyvistä jumalhahmoista.
Osilla jumalista on useita nimiä. Nimet eivät useinkaan ole pelkkiä synonyymejä, vaan ne yleensä edustavat saman jumaluuden erilaisia ominaisuuksia ja aspekteja.


title: Luettelo hindulaisista jumaluuksista

text: Achuta (Acyutah) - Sama kuin Sri Krishna.


title: Luettelo hindulaisista jumaluuksista

text: Adi Shakti - Universumin alkuvoima ja jumalatarvoima. Pyhä Äiti. Myös Mahakali.


title: Luettelo hindulaisista jumaluuksista

text: Agni - Tulen jumala.


title: Luettelo hindulaisista jumaluuksista

text: Alamelu - Venkateshwaran, Vishnun ruumiillistuman vaimo.


title: Luettelo hindulaisista jumaluuksista

text: Amba - Äitijumala. Yksi Durgan nimistä.


title: Luettelo hindulaisista jumaluuksista

text: Annapurna - Ruoan, ruoanlaiton ja elonkorjuun jumala. Parvatin inkarnaatio.


title: Luettelo hindulaisista jumaluuksista

text:
Arjuna - Mahabharatan, Intian kansalliseepoksen sankarihahmo.
Baladev - Sama kuin Balrama.


title: Luettelo hindulaisista jumaluuksista

text: Balrama (Balarama) - Velvollisuuden, rehellisyyden ja miehuuden jumala. Krishnan veli.


title: Luettelo hindulaisista jumaluuksista

text: Bhagavati - Personifioitunut jumala yleensä. Voi olla mies- tai naispuolinen.


title: Luettelo hindulaisista jumaluuksista

text: Bhairava - Shivan raju tuhoava muoto. Bhairavan kahdeksan manifestaatiota ovat: Kala Bhairava, Asitanga Bhairava, Samhara Bhairava, Ruru Bhairava, Krodha Bhairava, Kapala Bhairava, Rudra Bhairava ja Unmatta Bhairava.


title: Luettelo hindulaisista jumaluuksista

text: Bhairavi - Pelottava ja raju feminiininen voima. Jumalatar, lähes sama kuin Kali. Devin eräs muoto.


title: Luettelo hindulaisista jumaluuksista

text: Bhavani - Elämän antaja, luovan energian lähde, Shaktin tai Devin villi, hurja aspekti.


title: Luettelo hindulaisista jumaluuksista

text: Bhoomi Devi (Bhumidevi) - Äiti maa.


title: Luettelo hindulaisista jumaluuksista

text: Brahma - Luomisen jumala. Universumin luoja. Sisältää koko maailmankaikkeuden.


title: Luettelo hindulaisista jumaluuksista

text: Chamunda - Devin eräs aspekti.


title: Luettelo hindulaisista jumaluuksista

text: Chandi - Devin eräs muoto.


title: Luettelo hindulaisista jumaluuksista

text: Dakshayani - Sama kuin Gauri.


title: Luettelo hindulaisista jumaluuksista

text: Dasaratha - Raman isä.


title: Luettelo hindulaisista jumaluuksista

text: Dattatreya - Shivan inkarnaatio jolla on kolminaisuuden eli Shivan, Vishnun ja Brahman kasvot.


title: Luettelo hindulaisista jumaluuksista

text: Deva (Deeva) - Hindulainen jumala yleensä.


title: Luettelo hindulaisista jumaluuksista

text: Devaki - Sri Krishnan äiti.


title: Luettelo hindulaisista jumaluuksista

text: Devi - Äiti jumala, kosminen feminiininen energia-aspekti. Sama kuin Shakti.


title: Luettelo hindulaisista jumaluuksista

text: Durga - Pyhä äiti, sotaisa feminiininen voima. Myös Parvatin muodossa.


title: Luettelo hindulaisista jumaluuksista

text: Gandharva - Jumalolentoja jotka ovat musiikin spesialisteja.


title: Luettelo hindulaisista jumaluuksista

text: Ganesha (Ashtavinayaka) - Viisauden, onnen, viattomuuden ja siveyden jumala. Shivan ja Parvatin poika. Lasten suojelija.


title: Luettelo hindulaisista jumaluuksista

text: Ganga - Ganges joki personifioituna jumalana. Syntien anteeksiannon ja pelastuksen jumala.


title: Luettelo hindulaisista jumaluuksista

text: Gangadhara - Shiva Ganges jokea kannattelevana voimana.


title: Luettelo hindulaisista jumaluuksista

text: Garuda - Myyttinen lintu. Vishnun kulkuneuvo. Myrkkyjen poistaja. Nopeus ja voima.


title: Luettelo hindulaisista jumaluuksista

text: Gauri - Avioliiton jumala. Myös muun muassa nimellä Dakshayani, Lalitha ja Uma.


title: Luettelo hindulaisista jumaluuksista

text: Gayatri - Brahmanin eräs feminiininen ilmentymä. Vedakirjallisuuden jumalatar.


title: Luettelo hindulaisista jumaluuksista

text: Govinda - Krishnan eräs nimi. Myös Vishnun nimi.


title: Luettelo hindulaisista jumaluuksista

text: Hanuman - Apinajumala, Raman palvelija.


title: Luettelo hindulaisista jumaluuksista

text: Hari - Vishnun eräs nimi.


title: Luettelo hindulaisista jumaluuksista

text: Hrishikesha (Hrishikesh) - Krishna.


title: Luettelo hindulaisista jumaluuksista

text: Indra - Sodan jumala. Jumalien kuningas. Myös taivaan jumala.


title: Luettelo hindulaisista jumaluuksista

text: Indrani - Indran vaimo. Myös nimeltään Sachidevi.


title: Luettelo hindulaisista jumaluuksista

text: Ishwara (Ishvara) - Ylin jumala. Kaiken hallitsija.


title: Luettelo hindulaisista jumaluuksista

text: Ishwari - Ylin jumala ja kaiken hallitsija ollessaan feminiinisenä jumalana.


title: Luettelo hindulaisista jumaluuksista

text: Jagaddhatri - Durgan eräs muoto. Mahadevin maailmaa tukeva muoto.


title: Luettelo hindulaisista jumaluuksista

text: Jagadgauri - Devin eräs muoto.


title: Luettelo hindulaisista jumaluuksista

text: Jaganmata - Myös: Kali, Parvati, Uma, Gauri, Jagadgauri, Chandi, Bhairavi ja Devi.


title: Luettelo hindulaisista jumaluuksista

text: Janaka - Sitan isä ja Sri Raman vaimo. Mithilan kuningas.


title: Luettelo hindulaisista jumaluuksista

text: Janardana - Eräs Krishnan nimistä.


title: Luettelo hindulaisista jumaluuksista

text: Kali - Feminiininen kuoleman jumala ja raivoisa negatiivisuuksia tuhoava voima.


title: Luettelo hindulaisista jumaluuksista

text: Kalki - Vishnun kymmenes avatar eli inkarnaatio, joka tulee Kali Yugan aikana maan päälle.


title: Luettelo hindulaisista jumaluuksista

text: Kamsa - Krishnan setä jonka Krishna tappoi. Vrishnin Kuningas.


title: Luettelo hindulaisista jumaluuksista

text: Karna - Radhan poika.


title: Luettelo hindulaisista jumaluuksista

text: Kartikeya (Kartikeya) - Shivan ja Parvatin poika. Sama kuin Muruga. Jumalten armeijan komentaja. Ganeshan veli.


title: Luettelo hindulaisista jumaluuksista

text: Katyayani (Kathyayini) - Tunnetaan myös nimellä Kathyayini. Durgan eräs muoto. Toivotun aviomiehen antaja.


title: Luettelo hindulaisista jumaluuksista

text: Krishna - Sri Krishna. Vishnun merkittävä inkarnaatio.


title: Luettelo hindulaisista jumaluuksista

text: Kubera - Rikkauden jumala.


title: Luettelo hindulaisista jumaluuksista

text: Lakshmana (Lakshman) - Raman nuorempi velipuoli. Sumitran ja kuningas Dasarathan poika.


title: Luettelo hindulaisista jumaluuksista

text: Lakshmi (Laxmi) - Hyvinvoinnin ja tiedon jumalatar. Vishnun puoliso. Myös Shri.


title: Luettelo hindulaisista jumaluuksista

text: Lalitha - (myös Tripura Sundari) Bhairavan vaimo. Vishakan ohella toinen tärkeimmistä Gopeista (Sri Krishnalle uskollisista kahdeksasta lehmipaimentytöstä).


title: Luettelo hindulaisista jumaluuksista

text: Madhava - Eräs Krishnan nimistä.


title: Luettelo hindulaisista jumaluuksista

text: Mahadeva - Shiva


title: Luettelo hindulaisista jumaluuksista

text: Mahadevi - Kaikenkattava feminiininen jumala.


title: Luettelo hindulaisista jumaluuksista

text: Mahakali - Kalin ylistysmuoto. Myös Adi Shakti eli universumin alkuvoima.


title: Luettelo hindulaisista jumaluuksista

text: Mahavishnu - Universumin jumala. Vishnu.


title: Luettelo hindulaisista jumaluuksista

text: Mahesvara - Suuri Jumala. Yksi Shivan nimistä. Shivan muoto ylimpänä jumaluutena.


title: Luettelo hindulaisista jumaluuksista

text: Mahesvari - Shivan Shaktina eli femiinisenä luovana voimana toimiva jumalatar.


title: Luettelo hindulaisista jumaluuksista

text: Markandeya - Pyhä mies. Shivan ja Vishnun palvelija. Sai ikuisen elämän.


title: Luettelo hindulaisista jumaluuksista

text: Maya - Sama kuin Devi. Tarkoittaa myös illuusiota.


title: Luettelo hindulaisista jumaluuksista

text: Muruga (Murugan) - Sama kuin Karttikeya.


title: Luettelo hindulaisista jumaluuksista

text: Nanda - Krishnan kasvatti-isä. Nandan vaimo on Yashoda.


title: Luettelo hindulaisista jumaluuksista

text: Nandalal - Eräs Krishnan nimistä. Tarkoittaa Nandan poikaa.


title: Luettelo hindulaisista jumaluuksista

text: Nandi - Pyhä lehmä, jolla Shiva ratsastaa.


title: Luettelo hindulaisista jumaluuksista

text: Nandini - Vasishtan jumalallisen kaunis lehmä.


title: Luettelo hindulaisista jumaluuksista

text: Narada - Narayanan palvelija.


title: Luettelo hindulaisista jumaluuksista

text: Narayana - Vishnun eräs nimi. Myös Brahman ja Krishnan nimi. Mahavishnu.


title: Luettelo hindulaisista jumaluuksista

text: Nataraja - Shiva tanssimassa kosmista tuhon ja luomisen tanssiaan. Myös absoluuttinen todellisuus, eli Brahman.


title: Luettelo hindulaisista jumaluuksista

text: Padmanabha - Vishnun eräs nimi.


title: Luettelo hindulaisista jumaluuksista

text: Parjanya - Sateen jumala.


title: Luettelo hindulaisista jumaluuksista

text: Parvati - Feminiininen voima. Shivan vaimo. Esiintyy myös mm. Durgan, Kalin ja Uman muodossa.


title: Luettelo hindulaisista jumaluuksista

text: Pradyumna - Sri Krishnan poika.


title: Luettelo hindulaisista jumaluuksista

text: Prakriti - Sama kuin Devi.


title: Luettelo hindulaisista jumaluuksista

text: Prithvi - Maan jumalatar, äiti maa. Myös: Dhra, Dharti tai Dhrithri, Lakshmin ohella toinen Vishnun vaimoista.


title: Luettelo hindulaisista jumaluuksista

text: Pundarikaksha - Lootussilmäinen Krishna.


title: Luettelo hindulaisista jumaluuksista

text: Purushottama - Eräs Krishnan ja Vishnun nimistä.


title: Luettelo hindulaisista jumaluuksista

text: Radha - Krishnan vaimo.


title: Luettelo hindulaisista jumaluuksista

text: Radheya - Radhan pojan, Karnan toinen nimi.


title: Luettelo hindulaisista jumaluuksista

text: Rama - Vishnun inkarnaatio joka tappoi Ravanan. Oli myös kuningas muinaisessa Intiassa.


title: Luettelo hindulaisista jumaluuksista

text: Ramachandra - Sama kuin Sri Rama.


title: Luettelo hindulaisista jumaluuksista

text: Ravana - Demoni ja Lankan kuningas, jonka Rama tappoi.


title: Luettelo hindulaisista jumaluuksista

text: Rudra - Eräs Shivan nimistä.


title: Luettelo hindulaisista jumaluuksista

text: Rukmini - Krishnan ensimmäinen vaimo. Lakshmin inkarnaatio.


title: Luettelo hindulaisista jumaluuksista

text: Sachidevi - Indran vaimo. Myös nimeltään Indrani.


title: Luettelo hindulaisista jumaluuksista

text: Saraswati - Viisauden, tiedon, oppimisen ja taiteen jumala. Brahman puoliso. Soittaa veenaa.


title: Luettelo hindulaisista jumaluuksista

text: Sasti - Lasten jumalatar.


title: Luettelo hindulaisista jumaluuksista

text: Savitri - Auringon jumalatar, puoliso: Satyavaana.


title: Luettelo hindulaisista jumaluuksista

text: Shakti - Jumalan feminiininen voima. Pyhä äiti.


title: Luettelo hindulaisista jumaluuksista

text: Shanmukha - Kuusikasvoinen jumala. Symboloi viittä aistia ja mieltä. Sama kuin Subramania ja Kartikeya.


title: Luettelo hindulaisista jumaluuksista

text: Shiva - Luovuuden ja tuhon voimakas jumala. Tanssii ikuista kosmista tanssiaan. Uman puoliso.


title: Luettelo hindulaisista jumaluuksista

text: Shri - Sama kuin Lakshmi.


title: Luettelo hindulaisista jumaluuksista

text: Sita - Lakshmin inkarnaatio. Raman, Vishnun ruumiillistuman vaimo.


title: Luettelo hindulaisista jumaluuksista

text: Soma - Kuun ja puheen jumala.


title: Luettelo hindulaisista jumaluuksista

text: Subramania (Subrahmanya) - Shivan toinen poika. Symboloi jumaltietoisuutta. Tunnetaan myös Kartikeyana ja Sanmukhana.


title: Luettelo hindulaisista jumaluuksista

text: Surya - Auringon jumala.


title: Luettelo hindulaisista jumaluuksista

text: Svaha - Agnin, tulen jumalan vaimo.


title: Luettelo hindulaisista jumaluuksista

text: Tara - Kalin eräs ilmentymä.


title: Luettelo hindulaisista jumaluuksista

text: Tridevi - Lakshmin, Parvatin ja Sarasvatin yhdistynyt hahmo on Vishnun, Shivan ja Brahman shakti.


title: Luettelo hindulaisista jumaluuksista

text: Uma - Sama kuin Parvati. Edustaa Prakritia eli tuhottavissa olevaa materiaa.


title: Luettelo hindulaisista jumaluuksista

text: Umadevi - Sama kuin Parvati.


title: Luettelo hindulaisista jumaluuksista

text: Upendra - Sama kuin Vamana.


title: Luettelo hindulaisista jumaluuksista

text: Vamana - Vishnun inkarnaatio. Sama kuin Upendra.


title: Luettelo hindulaisista jumaluuksista

text: Varuna - Valtamerten jumala.


title: Luettelo hindulaisista jumaluuksista

text: Vasu - Kahdeksan eri jumalaa. Brihadaranyaka Upanishadin mukaan: Agni, Prithvi, Vayu, Antariksha, Aditya, Dyaus, Chandramas ja Nakstrani. Mahabharatan mukaan: Agni, Dhara, Anila, Aha, Pratyusha, Prabhasa, Soma ja Dhruva.


title: Luettelo hindulaisista jumaluuksista

text: Vasudeva - Krishnan eräs nimi. Universumin täyttävä korkein henki.


title: Luettelo hindulaisista jumaluuksista

text: Vayu - Tuulen jumala.


title: Luettelo hindulaisista jumaluuksista

text: Venkateshwara - Vishnun inkarnaatio.


title: Luettelo hindulaisista jumaluuksista

text: Vishnu - Säilyttäjä, elämää ylläpitävä jumala.


title: Luettelo hindulaisista jumaluuksista

text: Vishnumaya - Vasudevan shakti, Feminiininen aspekti.


title: Luettelo hindulaisista jumaluuksista

text: Visvedevas - Kahdeksan eri jumalaa.


title: Luettelo hindulaisista jumaluuksista

text: Yama - Kuoleman jumala.


title: Luettelo hindulaisista jumaluuksista

text: Yashoda (Yeshuda) - Nandan vaimo. Krishnan kasvatti-äiti.


title: Kırklarelin maakunta

text: Kırklarelin maakunta on yksi Turkin 81 maakunnasta. Se sijaitsee pohjois-Turkissa ja sillä on maarajaa Bulgarian kanssa 180 kilometriä. Kırklarelin maakunta sijaitsee Mustanmeren rannalla ja sen naapurimaakuntia ovat İstanbul, Edirne ja Tekirdağ. Kırklarelin pääkaupunki on Kırklareli.


title: Kırklarelin maakunta

text: Vuoden 2015 lopussa arvioitu väkiluku oli 346 973.


title: Kırklarelin maakunta

text: Kırklarelin maakunta on jaettu kahdeksaan piirikuntaan.


Luettelo Paratiisilinnun tähdistön tähdistä:


title: Leon Kirchner

text: Leon Kirchner (24. tammikuuta 1919 Brooklyn, New York – 17. syyskuuta 2009 Manhattan, New York, Yhdysvallat) oli yhdysvaltalainen säveltäjä. Hän opiskeli Kalifornian yliopistossa Ernest Blochin, Arnold Schönbergin ja Roger Sessionsin johdolla. Hän toimi vuosina 1961–1991 Harvardin yliopiston musiikin professorina.


title: Leon Kirchner

text: Kirchnerin tuotantoon kuuluu muun muassa ooppera "Lily" (1977), orkesterimusiikkia sekä kamarimusiikkia.


title: Bostonin sinfoniaorkesteri

text: Bostonin sinfoniaorkesteri () on yhdysvaltalainen sinfoniaorkesteri, jonka kotipaikkana toimii Bostonin Symphony Hall Massachusettsissa. Liikemies ja taiteentukija Henry Lee Higginson perusti sen vuonna 1881. Bostonin sinfoniaorkesteri on ns. Big Five -orkesteri.


title: Bostonin sinfoniaorkesteri

text: Yhdysvaltain parhaisiin soittajistoihin luettu bostonilaisorkesteri sijoitettiin vuonna 2008 sijalle 11 Gramophonen asiantuntijaraadin äänestyksessä.


title: Final Fantasy Mystic Quest

text: Final Fantasy Mystic Quest on Super Nintendo Entertainment System -konsolille vuonna julkaistu roolipeli, joka oli ensimmäisiä "Final Fantasy" -sarjan spin-off-pelejä. Japanissa peli julkaistiin nimellä Final Fantasy USA Mystic Quest ja Euroopassa nimellä Mystic Quest Legend, jottei se olisi sekoittunut Euroopassa aiemmin "Mystic Questinä" ilmestyneeseen "Seiken densetsuun". Koska "Final Fantasy Mystic Questissä" ei ole satunnaisia taisteluita, tallennuspisteitä tai ryhmän muodostamismahdollisuutta, erottuu se pelimekaniikaltaan selvästi "Final Fantasyn" pääsarjan peleistä.


title: Final Fantasy Mystic Quest

text: Pelin tarina keskittyy nuoreen Benjaminiin. Hänen tehtävänään on voittaa takaisin neljää eri elementtiä edustavat kristallit, jotka ovat edellytys maailman hyvinvoinnille. Aikoinaan kristallit joutuivat voimakkaiden demoneiden ryöstämiksi, ja ihmisten toivo lepää nyt vanhan ennustuksen povaamassa soturissa, joka vapauttaa maailman sitä riuduttavasta pimeydestä.


title: Final Fantasy Mystic Quest

text: "Final Fantasy Mystic Quest" on monessa suhteessa erilainen verrattuna toisiin "Final Fantasy" -nimikkeisiin. Esimerkiksi maailmankartalla ei voida liikkua mihin suuntaan tahansa, vaan pelihahmoa on siirrettävä näytöllä olevien kuvakkeiden luo. Nämä johdattavat hahmon suoraan johonkin kohteeseen, joka voi olla kaupunki, luolasto tai taistelukenttä. Harmailla ikoneilla kuvatut tiet on suljettu pelaajan pääsyltä, mutta jonkin tietyn tehtävän jälkeen nekään eivät ole enää läpipääsemättömiä. Etenemistä edesauttavat taisteluissa käytettävät aseetkin, esimerkkitapauksina puita katkovat kirveet ja lukittuja ovia räjäyttävät pommit.


title: Final Fantasy Mystic Quest

text: Pelin hahmoja ei voida sonnustaa valikon avulla, vaan uudet varusteet korvaavat automaattisesti hahmon nykyiset aseet ja suojat. Pelin aikana kerätty varustus on myös huomattavasti muita saman genren pelejä niukempi, ja ostamiseen sijaan suuri osa siitä saadaan taisteluista tai matkan varrella olevista aarrearkuista.


title: Final Fantasy Mystic Quest

text: "Mystic Questissä" viholliset havaitaan jo pelihahmon liikkuma-alueella, joten taistelut eivät synny yhtä sattumanvaraisesti kuten useimmissa muissa "Final Fantasy" -peleissä. Siitä huolimatta vihollisia ei voida aina karttaa, koska ne saattavat tukkia pelaajan reitin. Pelissä on myös luovuttu Active Time Battleksi kutsutusta järjestelmästä, jossa pelihahmolle voidaan osoittaa komento hahmon kohdalla olevan mittarin täyttyessä; ATB:n ovat korvanneet hahmojen iskuvuorot, joita jaetaan nopeuden perusteella. Lisäksi hahmojen terveys ilmoitetaan ensisijaisesti elämäpalkin muodossa, vaikka numeerisia osumapisteitäkin voidaan käyttää.


title: Final Fantasy Mystic Quest

text: Taisteluissa on mahdollista käyttää kahta hahmoa, joista toinen on pelaajan ohjaama päähahmo, toinen taas tätä avustava liittolainen. Yhteenoton alkaessa pelaajalle annetaan kolme vaihtoehtoa: taisteleminen (), pakeneminen ("Run") sekä ohjaus ("Control"), jonka kautta liittolaisen toimia voidaan säätää joko pelaajan tai tekoälyn ohjattavaksi. Taistellessaan pelihahmot voivat suorittaa neljä eri komentoa, jotka ovat fyysinen hyökkäys, puolustus sekä taikojen ja esineiden käyttö.


title: Final Fantasy Mystic Quest

text: Taisteluista saatavat palkinnot ovat esineiden ostoon tarvittava Gold Piece -valuutta sekä kokemuspisteet, joita hahmojen tasonnosto vaatii. Korkeammat tasot vahvistavat seitsemää eri ominaisuutta: vahvuutta, nopeutta, puolustusta, energisyyttä, tarkkuutta, magiaa sekä väistökykyä. Tavallisia taisteluita parempia saaliita saadaan maailmankartalla sijaitsevilta taistelukentiltä, joilla on käytävä yhteensä kymmenen taistelua ennen kuin pelaaja palkitaan.


title: Final Fantasy Mystic Quest

text: Vaikka hahmojen korkeammat tasot parantavat myös loitsujen tehokkuuta, ei pelissä kuitenkaan opita taikoja kokemusta kasvattamalla, vaan aarrearkuista löytämällä ja taistelukentillä ottelemalla. Taikojen käyttöä voidaan verrata ensimmäiseen "Final Fantasy" -osaan: kummassakin pelissä jokaisella loitsutyypillä on oma rajoitettu käyttömääränsä, joka aina yhden loitsun jälkeen vastaavasti vähenee yhdellä. Hahmoa parantamalla käytettävien loitsujen lukumäärä voidaan nostaa takaisin maksimiin, joka kohoaa entisestään tasoa korotettaessa. Esineiden tavoin opittavia taikoja on "Mystic Questissä" suhteellisen vähän.


title: Final Fantasy Mystic Quest

text: "Final Fantasy Mystic Quest" suunniteltiin varta vasten amerikkalaisille pelaajille, jotta se olisi voinut tehdä pelisarjaansa ja lajityyppiään tunnetummaksi myös länsimaissa pelkistetyn ja helpommin lähestyttävän pelimekaniikkansa ansiosta. Peli ei kuitenkaan yltänyt samaan menestykseen kuin vuotta aiemmin julkaistu "Final Fantasy IV", eikä siksi onnistunut parantamaan "Final Fantasy" -sarjan asemaa merkittävästi.


title: Final Fantasy Mystic Quest

text: Ilmestyessään vuonna 1992 peli sai jokseenkin kelvot arviot "Nintendo Power" ja "Electronic Gaming Monthly" -lehdiltä. Sitä ei silti keskimäärin pidetä aivan samantasoisena kuin sarjan pelejä yleensä, ja pelaajien antama palaute onkin vaihdellut kiitettävän ja heikon välillä. Pelin musiikit ovat saaneet osakseen suurta suosiota.


title: Final Fantasy Mystic Quest

text: Ryūji Sasai ja Yasuhiro Kawakami vastasivat "Mystic Questin" musiikista. 10. syyskuuta 1993 NTT Publishing julkaisi pelin 28 kappaletta sisältävän albumin nimellä "Final Fantasy Mystic Quest Original Soundtrack", jonka kesto on 63:30.


title: Henri Rabaud

text: Henri Rabaud (10. marraskuuta 1873 – 11. syyskuuta 1949) oli ranskalainen kapellimestari ja säveltäjä.


title: Henri Rabaud

text: Rabaud syntyi Pariisissa ja opiskeli Pariisin konservatoriossa André Gédalgen ja Jules Massenet'n johdolla. Hänestä tuli vuonna 1908 Pariisin oopperan kapellimestari, ja hän palasi Pariisiin johdettuaan 1910-luvun lopulla yhden kauden Bostonin sinfoniaorkesteria.


title: Henri Rabaud

text: Gabriel Faurén erottua virasta vuonna 1922 Rabaud nousi Pariisin konservatorion johtajaksi. Hän hoiti virkaansa vuoteen 1941.


title: Henri Rabaud

text: Rabaud'n sävellystuotantoon kuuluu muun muassa oopperoita, sinfonioita ja muuta orkesterimusiikkia, kamarimusiikkia, Prix de Romella palkittu kantaatti "Daphné" sekä elokuvamusiikkia. Hän oli säveltäjänä melko perinteinen ja omien sanojensa mukaan vierasti modernismia.


title: M/S Finnhawk

text: M/S Finnhawk () on suomalaisen Finnlinesin omistama ja operoima ro-ro-rahtialus. Alus on rakennettu vuonna 2001 Jinlingin telakalla Nanjingissa, Kiinassa. Kuollutta painoa "Finnhawkilla" on 8 700 tonnia ja sen jääluokitus on 1A Super. Alus on rekisteröity Suomen lipun alle ja sen kotisatama on Helsinki.


title: M/S Finnhawk

text: Finnhawkin sisaraluksia ovat M/S Finnkraft, M/S Finnmaster ja M/S Finnreel.


title: M/S Finnhawk

text:
20. kesäkuuta 2000 alus laskettiin vesille. 18. tammikuuta 2001 alus luovutettiin Nordic Forest Terminals Ltd:n omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Lontoo. Samana päivänä alus vuokrattiin Finncarriers Oy:lle.
Helmikuussa 2001 Finnhawk aloitti liikennöinnin reitillä Hanko–Helsinki–Travemünde.


title: M/S Finnhawk

text: 2. toukokuuta 2003 aluksen ollessa Lyypekissä, pysäyttivät ympäristöjärjestö Greenpeacen mielenosoittajat aluksen paperilastin purkamisen, kiinnittämällä itsensä Finnhawkin lastaussiltaan ja levittämällä banderollin, jossa luki: ""Eilinen vanha metsä on sanomalehtesi tänään"".


title: M/S Finnhawk

text: Mielenosoituksella järjestö vaati M-realia ja Stora Ensoa lopettamaan vanhan puun ostamisen Metsähallitukselta.


title: M/S Finnhawk

text:
Lokakuussa 2006 DFDS Tor Line vuokrasi aluksen kahdeksi kuukaudeksi.
Vuokra-ajan päätyttyä alus siirtyi Helsingin ja Århusin väliseen liikenteeseen. 28. helmikuuta 2008 Finnlines ilmoitti ostavansa aluksen.
Myöhemmin keväällä alus siirtyi Suomen lipun alle ja kotisatamaksi tuli Helsinki.


Luettelo Mikroskoopin tähdistön tähdistä:


title: Ed Harris

text: Edward Allen ”Ed” Harris (s. 28. marraskuuta 1950 Englewood, New Jersey, Yhdysvallat) on neljä kertaa Oscar-ehdokkaana ollut yhdysvaltalainen elokuvanäyttelijä, -ohjaaja ja -käsikirjoittaja.


title: Ed Harris

text: Ed Harris varttui Robert L. ja Margaret Harrisin toisena lapsena Tenaflyssä New Jerseyn osavaltiossa Yhdysvalloissa. Harrisilla oli myös kaksi sisarusta: isoveli Robert ja pikkuveli Spencer. Hän oli lapsuudessaan hyvin urheilullinen ja harrasti amerikkalaista jalkapalloa.


title: Ed Harris

text: High schoolista valmistumisen jälkeen Harris jatkoi opintojaan Columbian yliopistossa New Yorkissa, missä hän liittyi yliopiston jalkapallojoukkueeseen. Hän kuitenkin kiinnostui näyttelemisestä ja yliopiston jälkeen hän muutti vuonna 1971 vanhempiensa luokse Oklahomaan, missä hän opiskeli näyttelijäksi Oklahoman yliopistossa. Hän aloitti näyttelijäuransa esiintymällä paikallisessa teatterissa, ja lopulta hän muutti asumaan Los Angelesiin Kaliforniaan.


title: Ed Harris

text: Harrisin ensiesiintyminen elokuvissa oli vuoden 1978 jännityselokuvassa "Kooma", ja hänen ensimmäinen merkittävä roolinsa oli Charles Bronsonin tähdittämässä draamassa "Pako yli rajan" vuodelta 1980. Harrisin todellinen läpimurto elokuva-alalla oli kuitenkin astronautti John Glennin rooli vuoden 1983 elokuvassa "Valiojoukko". Eräät kriitikot sanoivat, että esimerkiksi elokuvassa ollut musiikkivisaa käsittelevä televisiojakso oli niin hyvin tehty ja Harris niin oikean Glennin kaltainen, että kyseessä olisi voinut olla aito taltiointi alkuperäisestä televisiovisailusta.


title: Ed Harris

text: Yksi Harrisin merkittävämmistä rooleista oli Nasan johtajan Eugene Kranzin rooli vuoden 1995 elokuvassa "Apollo 13", minkä ansiosta hän oli ehdokkaana parhaan miessivuosan Oscar-palkinnosta, tosin hän hävisi palkinnon Kevin Spaceylle. Hän ollut myöhemminkin Oscar-ehdokkaana esiinnyttyään elokuvissa "Truman Show", "Pollock" ja "Tunnit". Harris on kuitenkin saanut Screen Actors Guild -palkinnon elokuvasta "Apollo 13" ja Golden Globen elokuvista "Truman Show" ja "Pelin henki".


title: Ed Harris

text: Näyttelemisen ohella Harris on myös toiminut elokuvaohjaajana- ja käsikirjoittajana. Hänen merkittävin ohjauksensa oli taiteilija Jackson Pollockin elämästä kertova draamaelokuva "Pollock", jossa hän myös esiintyi Jacksonin Pollockin pääosaroolissa. Harris on ohjannut myös vuoden 2008 "Appaloosa"-westernin.


title: Ed Harris

text: Ed Harris on ollut 21. marraskuuta 1983 lähtien naimisissa näyttelijä Amy Madiganin kanssa. Heillä on yksi vuonna 1993 syntynyt tytär.


title: Luettelo Lentokalan tähdistön tähdistä

text: Luettelo Lentokalan tähdistön tähdistä:


title: Luettelo Kaukoputken tähdistön tähdistä

text: Luettelo Kaukoputken tähdistön tähdistä:


title: Luettelo Kameleontin tähdistön tähdistä

text: Luettelo Kameleontin tähdistön tähdistä:


title: Luettelo Kompassin tähdistön tähdistä

text: Luettelo Kompassin tähdistön tähdistä:


Luettelo Kuvanveistäjän tähdistön tähdistä:


title: Luettelo Pöytävuoren tähdistön tähdistä

text: Tämä on luettelo Pöytävuoren tähdistön tähdistä.


Luettelo Sulatusuunin tähdistön tähdistä:


title: Bharata natyam

text: Bharata natyam (bharatanatyam) on eteläintialaisesta Tamil Nadun osavaltiosta peräisin oleva klassinen intialainen tanssityyli. Se on moderni versio vanhasta temppelitanssityylistä. Alkuperäinen nimi ”dasi attam” eli devadasien tanssi tarkoitti jumalia palvelevien naisten eli devadasien tanssia. Nimi bharata natyam on suhteellisen uutta perua. Se tarkoittaa tanssia, joka perustuu noin 2 300 vuotta vanhan esittävää taidetta käsittelevän kirjan "Bharata Natya Shastran" periaatteille. Uudisnimi otettiin käyttöön, sillä devadaseja ei enää historian saatossa pidetty kunniallisina naisina. Devadasit olivat korkeasti koulutettuja ja rikkaita bramiinien temppeliprostituoituja. britit sekä Mysoren ja Travancoren valtiot lopettivat 1930-luvulla koko järjestelmän.


title: Bharata natyam

text: Bharata Natyamin koulutus ja perinteet liittyvät erottamattomasti juuri devadasien vuosituhantiseen tapaan kouluttaa kurinalaisia ammattilaistanssijoita. Bharata Natyam on yksi maailman vanhimmista klassisista tanssiperinteistä. Sen nykymuoto ei silti ole kahtasataa vuotta vanhempi.


title: Melissa George

text: Melissa Suzanne George (s. 6. elokuuta 1976 Perth, Australia) on australialainen näyttelijä, joka tunnetaan muun muassa Lauren Reedin roolista televisiosarjassa "Alias".


title: Melissa George

text: George urheili nuorena huipputasolla rullaluistelussa.


title: Melissa George

text: Vuonna 2000 George meni naimisiin ohjaaja Claudio Dabedin kanssa, mutta he erosivat vuoden 2010 lopulla. Vuoden 2012 Bafta-gaalassa George tutustui ranskalaiseen elokuva-alan yrittäjään Jean-David Blanciin, ja he alkoivat seurustella. Parille syntyi helmikuussa 2014 poika, Georgen esikoinen.


title: Luettelo Suden tähdistön tähdistä

text: Luettelo Suden tähdistön tähdistä:


title: Kōshun Takami

text: Kōshun Takami (, syntynyt vuonna 1969, Amagasaki, Hyōgon prefektuuri, Japani) on japanilainen kirjailija, joka tunnetaan parhaiten "Battle Royale" -kirjan kirjoittajana. Kirja on julkaistu alun perin japaniksi vuonna 1999, ja Yuji Oniki on kääntänyt sen myöhemmin englanniksi.


title: Kōshun Takami

text: Takami kasvoi Kagawan prefektuurissa, Shikokussa. Hän valmistui Osakan yliopistosta pääaineenaan kirjallisuus.


title: Kerrynterrieri

text: Kerrynterrieri ("Kerry Blue Terrier") on Irlannissa kehittynyt koirarotu. Se on Irlannin kansalliskoira.


title: Kerrynterrieri

text: Kerrynterrieri on kehittynyt Irlannin maalaisväestön käytössä olleista koirista, joista syntyi myös toinen rotu, vehnäterrieri. Alkuperäiset koirat olivat maaseudun yleiskoiria, jotka toimivat lampaiden ja karjan kokoajina, torjuivat tuhoeläimiä, vahtivat taloa ja noutivat ammutun riistan. Sininen kerrynterrieri eriytyi omaksi muodokseen, ja se tunnustettiin myöhemmin virallisesti roduksi.


title: Kerrynterrieri

text: Kerry on rakenteeltaan vankka. Sen silkkinen, sininen turkki vaatii paljon hoitoa; turkki tulee trimmata noin kuukauden välein. Luonne on ihmisystävällinen, iloinen, toimelias ja helposti oppiva, sillä se on miellyttämishaluinen. Terrierinä se on kuitenkin aika-ajoin itsepäinen.


title: Kerrynterrieri

text: Kerryn väritys on aina vaaleneva harmaa, jota rodulla kutsutaan siniseksi. Pennut syntyvät mustina. Väri muuttuu siniharmaaksi joillakin jo pikkupentuna, toisilla vasta kolmevuotiaana. Rotumääritelmän mukaan koiran tulee olla siniharmaa viimeistään 18 kuukauden iässä, musta pää ja raajojen kärjet sallitaan. Turkki on silkkimäinen, pehmeä ja laineikas. Silkkimäisyyden ylläpitämiseksi turkki tarvitsee hoitoa. Siitä ei irtoa karvaa, mutta se ei silti ole allergiavapaa rotu.


title: Kerrynterrieri

text: Kerryt ovat terveitä, pitkäikäisiä ja säilyttävät iloisen sekä vilkkaan luonteensa pitkään. Perinnöllisiä sairauksia ei juuri ole. Jonkin verran on tavattu lonkkaniveldysplastiaa, joka ei kuitenkaan haittaa kevyen koiran elämää. Kasvaimia kerryllä on hiukan enemmän kuin muilla roduilla.


title: Zeta Cancri

text: Zeta Cancri (ζ Cancri /ζ Cnc) eli Tegmine, Tegmen tai Tegmeni on moninkertainen tähti Kravun tähtikuviossa noin 84 valovuoden päässä. Tähti on melko himmeä, kolmen kirkkaimman tähden yhteenlaskettu kirkkaus on +4.67. Tähteä pidettiin pitkään kolmoistähtenä, nyt siltä on löydetty neljäs komponentti ja neljäs tähti saattaa koostua kahdesta osasta. Tähti on Eläinradan lähellä, ja siten planeetat ja Kuu joskus peittävät sen. Tähti koostuu kahdesta parista, ζ¹ Cancri ja ζ² Cancri. Zeta Cancri näkyy kahtena jo pienellä kaukoputkella. ζ¹ Cancri koostuu komponenteista ζ Cancri A (HR 3208) ja ζ Cancri B (HR3209). ζ² Cancri puolestaan koostuu komponenteista ζ Cancri C (HR 3210) ja ζ Cancri D. ζ Cancri C on G0-5V-tyypin keltainen pääsarjan tähti. D-tähti on himmeä punainen kääpiö, tai kaksi toisiaan kiertävää punaista kääpiötä.


title: Bharata Natya Shastra

text: Bharata Natya Shastra on veda-kirjallisuuteen kuuluva vanha intialainen draamaa ja sen teoriaa käsittelevä sanskritinkielinen teos. Sen kirjoitti pyhimys Bharata Muni, jonka sanotaan olleen opusta kirjoittaessaan itsensä Brahman innoittama. Kirja ajoittuu luultavasti ajalle 400–200 eaa. Joidenkin tutkijoiden mielestä kirjalla on useita kirjoittajia usean vuosisadan aikana. Kirja on muun muassa klassisen intialaisen tanssin Bharata Natyamin perusteena. Kirja koostuu kuudesta tuhannesta sutrasta eli runosäkeestä. Kirja sisältää näyttelijöille ja näytelmäkirjailijoille yllättävän tarkkaa tietoa draaman eri lajeista ja niihin käytettävistä tekniikoista aina maskeeraukseen ja tilankäyttöön asti.


title: Rekapitulacija 1980–84

text: Rekapitulacija 1980–84 on slovenialaisen Laibach-yhtyeen toinen albumi. Se julkaistiin ensimmäisen kerran tupla-LP:nä toukokuussa 1985. Koska levy julkaistiin Jugoslavian ulkopuolella, se sisältää myös samoja kappaleita kuin yhtyeen ensimmäinen levy.


title: Rekapitulacija 1980–84

text:
Reskripcija
Resekcija
Restavracija
Resolucija


title: Rekapitulacija 1980–84

text: Vuoden 2002 remasteroidulla CD-painoksella lisäksi:


title: Rekapitulacija 1980–84

text: Kappaleet tehnyt Laibach. Kappaleet 1–5 tuottanut Igor Vidmar ja Laibach, muut kappaleet tuottanut Laibach.


title: Rekapitulacija 1980–84

text: "Cari amici" on live-nauhoitus Novi Rock -festivaaleilta 10. syyskuuta 1982. "Sredi bojev" on live-nauhoitus Berliinistä 1983. Remasteroidun CD-version ylimääräiset kappaleet ovat live-nauhoituksia Ljubljiasta 2000. Muut kappaleet nauhoitettu Studio Metrossa Ljubljanassa 1980–1984. "Slovenska zena" -kappaleessa laulaa Laibachin sivuprojektin Germanian laulaja Anja Rupel.


title: Devadasi

text: Devadasi on entisaikojen intialainen temppelitanssija ja kurtisaani. Sana tarkoittaa "jumalan palvelijaa". Brittihallinto ja kaksi intialaista osavaltiota yrittivät lakkauttaa 1930-luvulla Devadasien prostituutioon viittaavan toiminnan. 1980-luvulla intialaiset osavaltiot Andhra Pradesh ja Karnataka ovat yhä pyrkineet kitkemään devadasien perinnettä siinä onnistumatta.


title: Devadasi

text: Entisaikojen devadasit olivat korkealla yhteiskuntahierarkiassa ja yleensä rikkaita ja hyvin koulutettuja temppeleissä tanssivia taitavia esiintyjiä. Devadasien alkuperäisestä tanssimuodosta, Dasi Attamista, kehittyi nykyisen Intian tärkeimpiin lukeutuva klassinen tanssityyli Bharata Natyam, joka pyrki nimenvaihdoksellaan ja tradition muunnoksellaan eroon kurtisaanimaineestaan.


title: Éder Jofre

text: Éder Jofre (s. 26. maaliskuuta 1936 São Paulo) on brasilialainen ammattinyrkkeilyn maailmanmestari.


title: Éder Jofre

text: Jofre edusti maataan vuoden 1956 kesäolympialaisissa Melbournessa, missä hän putosi puolivälierissä. Olympialaisten jälkeen hän ryhtyi ammattilaiseksi, ja voitti ensimmäisessä ammattilaisottelussaan 21-vuotissyntymäpäivänään 26. maaliskuuta 1957 Raúl Lópezin viidennen erän tyrmäyksellä. 19. helmikuuta 1960 hän voitti Etelä-Amerikan kääpiösarjan mestaruuden Ernesto Mirandalta ja puolusti titteilään häntä vastaan menestyksekkäästi kesäkuussa.


title: Éder Jofre

text: Oteltuaan 37 ammattilaisottelua, joista saldona 34 voittoa ja kolme ratkaisematonta, Jofre pääsi 18. marraskuuta 1960 ottelemaan kääpiösarjan avoimena olleesta NBA-liiton maailmanmestaruudesta Eloy Sanchezia vastaan ja voitti tyrmäyksellä kuudennessa erässä. Hän puolusti maailmanmestaruuttaan onnistuneesti seitsemän kertaa, Piero Rolloa, Ramon Ariasta, Johnny Caldwellia, Herman Marquesia, WBA:n tunnustamana Jose Medeliä, WBA:n ja myös WBC:n tunnustamana Katsutoshi Aokia, Johnny Jamitoa ja Bernardo Caraballoa vastaan, kunnes 18. toukokuuta 1965 Japanin Nagoyassa käydyssä ottelussa hävisi isäntämaan Fighting Haradalle kaikin tuomariäänin. Hän kohtasi Haradan uudelleen kesäkuussa 1966 Tokiossa, ja myös tällä kertaa Harada vei voiton täydet 15 erää kestäneessä kamppailussa.


title: Éder Jofre

text: Haradaa vastaan kärsityn toisen tappion jälkeen Jofre lopetti uransa mutta palasi kehiin kolmen vuoden tauon jälkeen höyhensarjalaisena. Hän saavutti 14 peräkkäistä voittoa ennen kuin 5. toukokuuta 1973 pääsi jälleen ottelemaan maailmanmestaruudesta. Täydet 15 erää kestäneessä WBC-liiton tunnustamassa höyhensarjan maailmanmestaruusottelussa hän voitti kuubalaisen Jose Legran. Seuraavan vuoden lokakuussa hän puolusti mestaruuttaan Vicente Saldivaria vastaan neljännen erän tyrmäyksellä, mutta menetti mestaruutensa seuraavana vuonna oltuaan estynyt puolustamaan sitä. Jofre otteli vielä seitsemän ottelua kunnes lopetti tyrmäämättömänä syksyllä 1973.


title: Kalki

text: Kalki (Devanagari: कल्कि; lit. saastan tuhoaja) on hinduperinteessä Vishnun kymmenes inkarnaatio tai avatar, eli ruumiillistuma, joka ilmestyy maan päälle parhaillaan käynnissä olevan Kali Yugan eli pimeyden aikakauden aikana. Kalkin sanotaan tulevan valkoisella hevosella ratsastaen ja tuovan mukanaan tuomiopäivän, jona ihmiset pelastuvat tai tuhoutuvat riippuen eletystä elämästään.


title: Kalki

text: Oppi Kalkista omaksuttiin hindulaisuuteen Persian zarathustralaisesta uskonnosta. Kalki tunnetaan myös buddhalaisuudessa ja osissa islamia (Ahmadiyya).


title: Kali Yuga

text: Kali Yuga eli pimeyden aikakausi on hindulaisuudessa yksi maailmankaikkeuden neljästä ikuisesti toistuvasta kehitysjaksosta eli yugasta. Kolme muuta jaksoa ovat Satya Yuga, Treta Yuga ja Dvapara Yuga. Kali Yuga on nyt käynnissä oleva ajanjakso ja sen sanotaan alkaneen Krishnan poistuttua asumuksestaan 18. helmikuuta 3102 eaa. Kali Yuga kestää 432 000 vuotta. Kali Yugan aikana ihmiskunnan henkisyys rappeutuu ja on lopulta vain neljännes siitä, mitä se oli kulta-ajalla Satya Yugan aikana. Kali Yugan aikana ilmestyy maan päälle maailmanlopun hahmo, valkoisella hevosella ratsastava Vishnun kymmenes ja viimeinen inkarnaatio Sri Kalki.


title: Kali Yuga

text: Kali Yugasta on kirjoitettu Veda-kirjallisuudessa mm. näin:


title: Kali Yuga

text: "Kali Yugan aikana maailman johtajista tulee vaarallisia ja verotus muuttuu epäoikeudenmukaiseksi. Johtajat eivät enää koe luontoa ja ihmisten roolia siinä tärkeäksi. Kali Yugan aikana väärät ihmiset pääsevät valtaan. Valtakunnallisia protesteja pyritään välttämään muutoksien estämiseksi. Täysin motiiviton murhanhimo ja murhat lisääntyvät. Himon osoittamisesta tulee sosiaalisesti hyväksyttävää. Ihmiset eivät enää ole järjen ohjattavissa, vaan tunteet valtaavat alaa, sekä toistepäin. Ihmiset ovat näennäisen älykkyyden sokaisemia, eivätkä näe enää viisauden tarpeellisuutta. Stereotyypit ja kulttuuriarvot ovat nousseet elämän prioriteeteiksi. Jopa esiteinit tulevat raskaiksi, koska yhteiskunnassa pääasiaksi on muodostumassa seksuaalisuus ja yhdyntä. Synnillisyys ja paheelliset elämäntavat valtaavat alaa ja hyveellisyys hiipuu. Alkoholi ja huumeet leviävät. Oikeita guruja ei enää kunnioiteta ja heidän opetuksiaan aletaan pilkata, sillä maailman täyttää tekaistut gurut. Syntien määrän lisääntyessä myös luonnollisten rangaistusten määrä lisääntyy ja ihmisiä menehtyy mitä julmimmissa katastrofeissa. Aikakauden loppuvaiheessa jatkuvat sateet valtaavat maan. Kali Yugan loppupuolella Kalki tulee ratsastaen valkoisella hevosellaan ja alkaa taistelunsa Kalia ja sen pimeitä voimia vastaan."


title: Kathakali

text: Kathakali on monimutkainen naamiotanssi Keralan osavaltiosta Intiasta. Se on yksi Intian klassisista draamatansseista. Se on sekoitus esi-arjalaisia dravidalaistansseja sekä myöhäisempiä brahmiinivaikutteita.


title: Kathak

text: Kathak on tuhansia vuosia vanha pohjoisintialainen tanssiperinne, joka juontaa juurensa niin sanottuun Vediseen aikakauteen, jolloin Intian kansalliseepokset Mahabharata ja Ramayana kirjoitettiin. Kathakille ominaista on tarkka ja nopea rytminen liikkuminen tablarummun soittamien monimutkaisten taalojen tahtiin ja tarinankerronta erilaisten eleiden ja käsiliikkeiden, mudrien avulla.


title: Kathak

text: Tanssi on kehittynyt islamilaisen kulttuurin vaikutuspiirissä, mutta ei ole luonteeltaan uskonnollinen, toisin kuin intialaiset tanssit yleensä. Tanssi edellyttää virtuoositekniikkaa, erityisesti sen jalkatyö. Tanssija Sonia Sabri on kehittänyt kathakia ja tuonut siihen uusia ideoita.


title: Afonso Alves

text: Afonso Alves Martins Júnior (s. 30. tammikuuta 1981 Belo Horizonte, Brasilia) on brasilialainen jalkapalloilija, pelipaikaltaan hyökkääjä.


title: Afonso Alves

text: Alves aloitti ammattilaisuransa kotimaassaan Atlético Mineiron joukkueessa. Vuonna 2002 hän siirtyi Ruotsiin Örgryten riveihin. Vuonna 2004 Alves siirtyi toisen ruotsalaisseuran Malmön joukkueeseen. Hän saavutti seurassa samana vuonna Ruotsin-mestaruuden. Vuonna 2006 Alves siirtyi Heerenveenin riveihin 4,5 miljoonalla eurolla. Hän voitti heti ensimmäisellä kaudellaan Eredivisien maalikuninkuuden tehtyään peräti 34 maalia. Toukokuussa 2007 hänet valittiin ensimmäistä kertaa Brasilian maajoukkueeseen. Lokakuussa 2007 Alves teki seitsemän maalia Eredivisie-ottelussa Heraclesia vastaan.


title: Afonso Alves

text: Tammikuussa 2008 Alves siirtyi Englannin valioliigan Middlesbroughiin 12,7 miljoonalla punnalla, joka oli seuran siirtokorvausennätys. Kauden päätteeksi Middlesbrough putosi Englannin mestaruussarjaan mikä on toiseksi korkein sarjataso Englannin jalkapallossa. Syyskuussa 2009 Alves siirtyi pelaamaan Quatariin.


title: Odissi

text: Odissi on tanssityyli, jota pidetään yhtenä Intian vanhimmista klassisista tanssityyleistä. Odissia tanssitaan Orissan osavaltiossa, Intian itärannikolla. Tyyli rekonstruoitiin uudelleen suhteellisen äskettäin muun muassa temppeleistä löytyneistä Odissin asentoja kuvaavista kivipatsaista sekä vanhoista Natya Shastra -veda-kirjan kuvauksista, jotka koskivat tanssin kulkua. Odissi-esitykset olivat 1960-luvulla vain 10–15 minuutin katkelmia kokonaisista tansseista, kun nykyään tyyli on jo yhtenäinen ja hienostuneimpia klassisen intialaisen tanssin lajeja. Odissia pidetään tyyliltään Dasi Attamin ja Kuchipudin sivuversona. Suuria erojakin löytyy, sillä Odississa käytetään esimerkiksi pohjoisintialaista musiikkia, kun taas Dasi Attamissa ja Kuchipudi-tanssissa käytössä on karnaattinen eli eteläintialainen musiikki. Odissin liikkeet ovat näyttäviä, ja mudrilla on merkittävä osuutensa tanssissa.


title: Manipuri

text: Manipuri on koillisintialaisessa Manipurissa, Myanmarin (Burman) rajalla kehittynyt klassinen tanssiperinne. Manipuri on paikalliselta nimeltään "Jagoi". Manipurin taustalla on uskonnolliset temppelitanssiperinteet. Tanssin historiasta ei ole paljoakaan tietoja, varmuudella se mainitaan ensi kerran vasta vuonna 1714. Manipurilaiset ovat hyvin uskonnollisia ja siellä palvotaan yleisesti Radhaa ja Krishnaa, jotka usein esiintyvät manipuri-tanssin teemoissa. Manipuria alettiin julkisesti esittää vasta 1900-luvun alussa.


title: Manipuri

text: Tyylilaji sai laajempaa huomiota osakseen vasta nobelkirjailija Rabindranath Tagoren ihastuttua tanssiin 1920-luvulla. Tagore perusti yliopiston Kolkatan pohjoispuolelle Santiniketaniin, jossa yhä tänään opetetaan manipuria tanssijamestareiden johdolla.


title: Manipuri

text: Muita manipurilaisia klassisia tansseja:


title: Kuchipudi

text: Kuchipudi on klassinen intialainen tanssityyli Andhra Pradeshin osavaltiosta, Intiasta. Kuchipudi sai nykyisen nimensä pienen eteläintialaisen Kuchipudin kylän mukaan, koska kylän brahmiinit harjoittivat siellä tätä tanssiperinnettä. Kuchipudi on myös suhteellisen suosittua länsimaalaisten keskuudessa ja nykyään löytyy jo monia tanssityylille omistautuneita eurooppalaisia ja amerikkalaisia tanssijoita.


title: Mohiniattam

text: Mohiniattam (Mohini Attam) on eteläintialaisen Keralan osavaltion klassinen tanssiperinne. Tanssi on saanut nimensä Vishnun feminiinisestä muodosta Mohini Attamista.


title: Mohiniattam

text: Mohiniattam-tanssi on naistanssijalle tarkoitettu pehmeästi soljuva soolotanssi, jonka tyyli kuvastaa feminiinisyyttä, houkuttelevuutta ja naisellista kauneutta. Tanssi soveltuu etenkin naimattomien naisten miesten houkutustanssiksi. Tanssin tekniikka muistuttaa paljolti Dasi Attamia ja sisältää viitteitä myös Kathakalin mudroihin. Tanssin musiikki on eteläintialaista, karnaattista musiikkia,joka lauletaan malaijiksi. Mohini Attamia on helpompi esittää kuin monia muita klassisia tanssilajeja. Se ei sisällä Dasi Attamin hartautta ja jumalien palvelusta, siinä ei ole Kathakin vaikeita rytmejä eikä Kathakalin monimutkaista näyttämöllepanoa. Puvustuksena on yksinkertainen valkoinen sari. Mohini Attam vaatii luonnollisesti harjoittelua niin kuin mikä tahansa tanssilaji, mutta on huomattavasti helpompaa kuin muut Intian klassiset tanssilajit.


title: Sattriya Nritya

text: Sattriya Nritya tai Sattriya on klassinen intialainen tanssiperinne Assamista, Koillis-intiasta. Uskonnollista Sattriya Nrityaa tanssittiin luostareiden kätköissä aina 1800-luvun puoliväliin asti, kunnes sitä alettiin esittää taidemuotona myös ulkopuoliselle yleisölle. Sangeet Natak Akademi hyväksyi Sattriya Nrityan Intian kahdeksanneksi klassiseksi tanssiperinteeksi vasta 15. marraskuuta 2000.


title: Yakshagana

text:
Yakshagana (Tuluksi:ಯಕ್ಷಗಾನ, sanskriitiksi: यक्षगान) on Karnatakan tunnetuin tanssiteatterimuoto johon kuuluu myös tanssijoiden suorittama laulu. Tanssin tarinat perustuvat Ramayanaan ja Mahabharataan. Tanssijat ovat aina miehiä ja mukana on myös koominen elementti, klovni, joka matkii ja kommentoi tämän tästä klassista tanssia suorittavien muiden tanssijoiden liikkeitä ja laulua. Yakshagaan repertuaariin kuuluu noin viisikymmentä näytelmää. Sitä esitetään yleensä ulkona kylien toreilla sadonkorjuuaikaan ilman esiintymislavaa.
Yakshagana ei kuulu Intian virallisesti tunnustettuihin kahdeksaan klassiseen tanssimuotoon, vaan on eräänlaista oopperamaista kansanviihdettä joka sisältää klassista tanssia. Yakshaganaa esitetään myös nukketeatteriversiona.


title: Hillosipuli

text: Hillosipuli ("Allium ampeloprasum" var. "sectivum" tai "A. ampeloprasum") on valkeakuorinen, halkaisijaltaan noin kaksisenttinen sipuli. Se on miedommanmakuinen kuin keltasipuli.


title: Hillosipuli

text: Hillosipulia käytetään salaateissa, lihapadoissa, liharuokien lisäkkeenä sekä cocktailpalojen koristeena ja mm. Gibson-cocktailissa. Suurin osa hillottuna myytävistä sipuleista on kuitenkin tavallisia keltasipuleita, jotka on vain kasvatettu pienikokoisiksi kylvämällä ne tiheään.


title: Hillosipuli

text: Hillosipulien kylvöaika on touko-kesäkuussa. Sato korjataan elokuussa.


title: Giuseppe Sinopoli

text: Giuseppe Sinopoli (2. marraskuuta 1946 – 20. huhtikuuta 2001) oli italialainen kapellimestari ja säveltäjä. Hän toimi Philharmonian ylikapellimestarina 1984–1994 ja Dresden Staatskapellen ylikapellimestarina 1992–2001.


title: Giuseppe Sinopoli

text: Sinopoli tuli tunnetuksi muun muassa italialaisen oopperan sekä Richard Straussin tulkinnoistaan. Hän kuoli keväällä 2001 sydänkohtaukseen ollessaan johtamassa Giuseppe Verdin "Aidaa" Berliinissä.


title: Christoph von Dohnányi

text: Christoph von Dohnányi [ˈkʁɪstɔf fɔn ˈdɔxnaːnjiː] (s. 18. syyskuuta 1929) on saksalainen kapellimestari.


title: Christoph von Dohnányi

text: Dohnányi syntyi Berliinissä, ja hänen vanhempi veljensä on poliitikko Klaus von Dohnányi. Hän luki lakia Münchenissä, mutta siirtyi vuonna 1948 opiskelemaan orkesterinjohtoa, pianonsoittoa ja sävellystä Staatliche Hochschule für Musikiin. Christopherin isä oli saksalainen juristi Hans von Dohnányi jonka natsit teloittivat 8. huhtikuuta 1945, koska tämä oli osallistunut Hitlerin vastaiseen salaliittoon.


title: Christoph von Dohnányi

text: Christoph von Dohnányi on toiminut vuodesta 1997 Philharmonia-orkesterin ylikapellimestarina. Lisäksi Dohnányi toimi mm. Clevelandin orkesterin kapellimestarina 1984–2002.


title: Ulf Schirmer

text: Ulf Schirmer (s. 1959) on saksalainen kapellimestari. Hän toimi vuosina 1995–1998 Tanskan kansallisen sinfoniaorkesterin ylikapellimestarina.


title: Ulf Schirmer

text: Schirmerin levyttämiin teoksiin kuuluu mm. Carl Nielsenin, Franz Lehárin, Alban Bergin, Richard Straussin sekä Bohuslav Martinůn tuotantoa.


title: Grégory Lemarchal

text: Grégory Lemarchal (13. toukokuuta 1983 – 30. huhtikuuta 2007) oli ranskalainen laulaja.


title: Grégory Lemarchal

text: Lemarchal nousi maineeseen voitettuaan Star Academy Francen neljännen tuotantokauden Ranskassa. Hänen ensisinglensä "Ecris l'histoire" nousi Ranskan hittilistan kakkoseksi. Debyyttialbumi "Je deviens moi" nousi listaykköseksi ja myi platinaa.


title: Grégory Lemarchal

text: Lemarchalin muihin saavutuksiin kuuluu "Même si" -duetto Lucie Silvasin kanssa. Lemarchalilla todettiin varhaislapsuudessa kystinen fibroosi, jonka komplikaatiot aiheuttivat hänen ennenaikaisen kuolemansa 23-vuotiaana.


title: Petteri Salomaa

text: Juha Petteri Salomaa (s. 26. elokuuta 1961 Helsinki) on suomalainen oopperalaulaja, äänialaltaan baritoni. Salomaa voitti Lappeenrannan valtakunnalliset laulukilpailut vuonna 1981. Oopperalaulajan loppututkinnon Salomaa suoritti Sibelius-Akatemiassa 1989 ja musiikin tohtorin tutkinnon 2003. Salomaa toimi Sibelius-Akatemian laulumusiikin määräaikaisena professorina 2003–2008. Hänet nimitettiin uudelleen laulutaiteen professorin virkaan viiden vuoden määräajaksi 1.8.2014 alkaen.


title: Petteri Salomaa

text: Salomaa on esiintynyt eri oopperataloissa, tehnyt lukuisia rooleja ja yli 30 levytystä. Hän vierailee muun muassa Suomen Kansallisoopperassa.


title: Petteri Salomaa

text: Salomaa oli Sysmän Suvisoiton taiteellinen johtaja 2000–2005.


title: Petteri Salomaa

text: Petteri Salomaa toimii Taideyliopiston hallituksessa 2018–2021.


title: Joni James

text: Joni James (oikealta nimeltään Giovanna Carmella Babbo) (s. 22. syyskuuta 1930, Chicago, Yhdysvallat) on yhdysvaltalainen pop-laulajatar.


title: Joni James

text: Hän opiskeli nuorena näyttelemistä ja tanssia ja liittyi paikalliseen tanssiryhmään käytyään koulunsa loppuun. Hän esiintyi televisiomainoksessa, mistä MGM:n johto löysi hänet ja teki levytyssopimuksen vuonna 1952. Jamesin singleä "Why Don't You Believe Me" myytiin miljoonia kappaleita, ja se nousi myyntilistoille sekä Yhdysvalloissa että Britanniassa.


title: Joni James

text: James asuu perheensä luona Chicagossa.


title: Raimo Laukka

text: Raimo Heikki Laukka (s. 14. lokakuuta 1954 Kestilä) on suomalainen oopperalaulaja, baritoni.


title: Raimo Laukka

text: Laukka opiskeli Sibelius-Akatemiassa 1983–1989. Hän oli kiinnitettynä Suomen Kansallisoopperan solistikuntaan 1989–2009. Laukka on vieraillut muun muassa Bonnin oopperassa ja Berliinin valtionoopperassa (Staatsoper Unter den Linden) sekä esiintynyt konserttilaulajana Euroopassa ja Yhdysvalloissa. Hän on esiintynyt myös Savonlinnan Oopperajuhlilla.


title: Raimo Laukka

text: Raimo Laukan oopperarooleja:


title: Varjoliito

text: Varjoliito on ilmailulaji, jossa ihminen lentää laskuvarjoa muistuttavan kankaisen siiven, eli varjoliitimen avulla käyttäen hyväksi lämpimiä nousevia ilmavirtauksia, rinnetuulta tai valjaisiin lentäjän selän taakse kiinnitettyä moottoria. Laji on kehitetty Keski-Euroopan Alpeilla 1970-luvulla, kun laskuvarjoharrastajat halusivat liitää tavallista laskuvarjohyppyä pidempiä matkoja vuoren rinteiltä.


title: Varjoliito

text: Varjoliitäjät lähtevät liikkeelle juoksemalla rinteessä vastatuuleen, jolloin liidin täyttyy ilmalla. Liitäjä voidaan myös hinata lentoon autolla, mönkijällä, veneellä tai moottorikelkalla. Varjoliidintä ohjataan siiven takareunaan kiinnitetyillä jarruilla ja painopistettä muuttamalla.


title: Varjoliito

text: Purjelentäjien ja riippuliitäjien tavoin varjoliitäjät käyttävät hyväkseen nousevia ilmavirtauksia, eli termiikkejä, ja voivat pysyä ilmassa tuntien ajan. Varjoliitimellä voidaan lentää myös rinnetuulessa, jolloin rinnettä kohti puhaltava tuuli pitää varjoliitimen ilmassa yleensä muutamien kymmenien metrien korkeudella rinteestä.


title: Varjoliito

text: Varjoliitimellä voidaan lentää myös moottorin voimalla.


title: Varjoliito

text: Varjoliidin on tehty ohuesta kankaasta. Rakenne muodostuu vierekkäin ommelluista puoliksi avoimista tunneleista, joihin ilma pääsee etuosasta, mutta jää vastatuulessa loukkuun takaosaan pitäen liitimen muodossaan. Ilmalla täyttyneen varjoliitimen siipiprofiili on samanlainen kuin lentokoneen siiven profiili, ja saa aikaan nostovoiman.


title: Varjoliito

text: Varjoliitimen siipeen on kiinnitetty 20–50 punosta, jotka yhtyvät kantoliinoihin. Kantoliinat on kiinnitetty pikalukoilla (karabiineilla) lentäjän istuimena toimiviin valjaisiin. Punokset on useimmiten valmistettu dyneemasta tai kevlarista ja valjaat paksusta nylonkudoksesta ja hihnoista.


title: Varjoliito

text: Valjaissa on lentäjän selän takana ja alla pehmusteena paksu foam tai ilmalla täyttyvä pussi (airbag), jotka suojaavat lentäjää mahdollisessa onnettumuustilanteessa, kaatumisessa tms. Valjaissa on lisäksi pelastusvarjo, joka sijaitsee esim. lentäjän istuimen alla, sivulla tai edessä.


title: Varjoliito

text: Lentäjän henkilökohtaisia varusteita ovat mm. kypärä, korkeusmittari/variometri, nilkkaa tukevat kengät ja hanskat.


title: Varjoliito

text: Lentämisessä tarvittavia nousevia ilmavirtauksia eli termiikkejä syntyy kahdella tavalla: kun ilmavirtaus kohtaa rinteen tai vuoren, syntyy pakotettu nosto. Näiden vuorinostojen hyödyntäminen on helppoa, koska niiden sijainnin voi ennustaa tuulensuunnan avulla. Suomessa rinnetuulipaikkoja on vähän, mutta talvella järvien ollessa jäässä, voi varjoliitimellä lentää järven rannalla olevan jo muutamien kymmenien metrien korkuisen rinteen edessä ja päällä.


title: Varjoliito

text: Tasaisella maalla voimaikkaimmat nostot syntyvät konvektiossa, auringon lämmittäessä maanpintaa. Tällöin ilma manpinnan yläpuolella lämpiää ja alkaa nousta ylöspäin. Varjoliitäjä pyrkii etsimään ylöspäin nousevaa ilmaa esim. kohdista, joissa maanpinta lämpiää tai kumpupilvien alapuolelta. Onnistuneen lennon aikana termiikin avulla noustaan pilvien alareunaan saakka ja liu'utaan sieltä seuraavaan mahdolliseen termiikkiin, joten tuntien ja satojen kilometrien mittaiset lennot ovat mahdollisia jopa Suomessa keväästä syksyyn.


title: Varjoliito

text: Tasamaalla varjoliidin hinataan autolla, mönkijällä, veneellä tai moottorikelkalla muutaman sadan metrin korkeuteen, jonka jälkeen lentäjä irrottaa hinausnarun ja lähtee etsimään termiikkejä. Lentäjällä on mukanaan variometri, joka mittaa nousu- ja laskunopeutta (m/s), ja jota hyödyntämällä lentäjä pyrkii etsimään nousevia ilmavirtauksia.


title: Varjoliito

text: Suomessa on satoja varjoliitäjiä ja lentämään pääsee kerhojen ja yhdistysten järjestämien peruskurssien kautta. Varjoliitokerhoja on ympäri Suomea. Joillain kerhoilla ja alan yrityksillä on käytössään myös tandem-liitimiä, jolloin lentämistä pääsee kokeilemaan kokeneen lentäjän mukana.


title: Varjoliito

text: Peruskurssilla noudatetaan Suomen Ilmailuliiton koulutusohjelmaa ja kouluttajina toimivat kokeneet opettajat. Kurssiin kuuluu sekä teoriaa että vähintään 45 lentoa, ja sen hyväksytysti suoritettuaan saa itsenäisen pilotin kelposuustodistuksen. Kurssi etenee vaiheittain siten, että teorian ja varusteisiin tutustumisen jälkeen lenneään viisi matalaa lentoa alle 5m korkeudella tavoitteena tutustua ohjaamiseen ja saada turvallisesti lentotuntumaa. Ensimmäisen vaiheen jälkeen oppilas saavuttaa ns. PP1 tason. Toisella jaksolla lennetään 40 korkeaa lentoa, joiden jälkeen oppilas saavuttaa ns. PP2 tason ja saa kelpoisuustodistuksen.


title: Varjoliito

text: Kokemuksen, lentojen määrän ja lentotuntien karttuessa varjoliitäjä voi saavuttaa PP3, PP4 ja PP5 kelpoisuustodistukset.


title: Varjoliito

text: Nykyisin voi osallistua suoraan vapaalentokurssin yhteydessä myös moottorivarjoliidon kurssille, jossa opetellaan lentämään paramoottorin avulla.


title: Margareta Haverinen

text: Brita Margareta Haverinen (oik. Haverinen-Hansen; s. 23. marraskuuta 1952 Hämeenlinna) on suomalainen oopperalaulaja, dramaattinen sopraano. Haverisen kilpailu-ura kattaa finaalipaikan Tšaikoski-kilpailussa, voitot Lappeenrannassa 1975 ja Geneven kansainvälisessä kilpailussa 1978.


title: Margareta Haverinen

text: Haverinen opiskeli Sibelius-Akatemiassa laulua Jolanda di Maria Petrisin ja Liisa Linko-Malmion johdolla sekä viulunsoittoa Ari Angervon johdolla mutta luopui viulistin urasta kilpailuvoittojen vauhditettua hänen kansainvälistä uraansa. Hänen mittava ohjelmistonsa käsittää n. 60 teosta orkesterille ja solistille Beethovenista Luigi Nonoon. Oopperavierailuja hän on tehnyt useisiin Euroopan maihin. Hänen roolinsa koostuvat vahvoista draamallisista naisista, kuten Giacomo Puccinin Tosca ja Turandot. Hänen viimeaikaisia roolejaan on Brünnhilden kolmoisrooli Richard Wagnerin "Ringissä", jonka hän harjoitti Richard Trimbornin johdolla Münchenissä ja Götz Friedrichin ohjauksessa.


title: Margareta Haverinen

text: Vuonna 2009 Haverinen väitteli musiikin tohtoriksi tutkimuksella "Laulajaidentiteetti – avain työelämään: Huomioita laulajan äänen, habituksen ja ohjelmiston suhteesta."


title: Emily Osment

text: Emily Jordan Osment (s. 10. maaliskuuta 1992 Los Angeles, Kalifornia) on yhdysvaltalainen näyttelijä ja laulaja. Hänet tunnetaan Lilly Truscottina "Hannah Montana" -televisiosarjassa.


title: Emily Osment

text: Osment syntyi Los Angelesissa, Kaliforniassa. Hänen vanhempansa ovat näyttelijä Michael Eugene Osment ja opettaja Theresa Osment (o.s. Seifert). Hänen vanhempi veljensä on näyttelijä Haley Joel Osment. Uskonnoltaan Osment on roomalaiskatolinen.


title: Emily Osment

text: Osment aloitti uransa vuonna 1998 esiintymällä FTD-yrityksen mainoksessa. Hän esiintyi uransa alussa useissa muissakin mainoksissa. Vuonna 1999 Osment teki valkokangasdebyyttinsä elokuvassa "Tyttöjen salattu elämä". Rooli oli pieni, mutta se auttoi häntä saamaan roolin televisioelokuvasta "Talven loppu" (1999). Hän sai roolistaan Young Artist -palkintoehdokkuuden.


title: Emily Osment

text: Osment teki läpimurtonsa vuonna 2002 esiintyessään Gerti Gigglesinä "Spy Kids" -elokuvasarjan toisessa osassa "Spy Kids 2". Hän sai Young Artist -palkintoehdokkuuden roolistaan elokuvassa. Hän esiintyi uudelleen Gerti Gigglesinä elokuvasarjan viimeisessä osassa "Spy Kids 3 – Peli on pelattu".


title: Emily Osment

text: Vuonna 2006 Osment sai roolin nuortensarjasta "Hannah Montana", jossa hän näyttelee Miley Cyrusin esittämän Miley Stewartin parasta ystävää Lilly Truscottia. Sarjassa Miley on iltaisin Hannah Montana ja elää kaksoiselämää, ja Lilly seuraa häntä keikoille avustajana nimeltään Lola LaFonda tai Lola Luftnagle.


title: Emily Osment

text: Osment näytteli pääosaa R. L. Stinen kirjaan perustuvassa teinikauhuelokuvassa "" vuonna 2007. Hän on ollut mukana myös suoraan DVD:lle tehdyssä elokuvassa "Soccer Mom" (2008) ja TV-elokuvassa "Sisäinen sankari" (2009). Vuonna 2009 Osment näytteli "Hannah Montana" -sarjan pohjalta tehdyssä samannimisessä elokuvassa.


title: Emily Osment

text: Osment on tehnyt uraa myös laulajana. Hänen ensimmäinen EP-levynsä "All the Right Wrongs" julkaistiin Yhdysvalloissa 26. lokakuuta 2009. Osment on kertonut EP:nsä olevan indie rockia ja kirjoittaneensa itse kaikki sen kappaleet. EP:n julkaisi levy-yhtiö Wind-up Records. Hänen ensimmäinen studioalbuminsa "Fight or Flight" julkaistiin 28. syyskuuta 2010.


title: Brenda Lee

text: Brenda Lee (11. joulukuuta 1944) on yhdysvaltalainen laulajatar, joka on esittänyt uransa aikana usean musiikkigenren kappaleita ja oli yksi 1960-luvun suosituimmista artisteista. Leellä on useaan genreen sopinut alttoääni, ja hän on laulanut muiden muassa poppia, rock n rollia, rockabillyä ja kantria. Lee oli yksi ensimmäisistä rock n roll -artisteista ja ensimmäinen naisrokkari. Lee aloitti laulajan uransa jo 13-vuotiaana. Hänet on hyväksytty Rock & Roll Hall of Fameen.


title: Brenda Lee

text: Hänen levyjään on myyty yli 100 miljoonaa kappaletta. Lee oli 1960-luvulla Yhdysvalloissa eniten listahittejä osakseen saanut naisartisti. Lee oli myös 1960-luvun neljänneksi suosituin artisti tai yhtye Yhdysvalloissa. Leen tunnetuimpia kappaleita ovat jouluklassikko "Rockin' Around the Christmas Tree" ja rakkauslaulu "I'm Sorry". Jouluklassikko levytettiin vuonna 1958 kun Lee ei ollut vielä aivan 14-vuotias. Lee on Elviksen esittämänä tunnetumman "Always On My Mind" -kappaleen alkuperäinen esittäjä.


title: Brenda Lee

text: Lee on syntynyt Atlantassa, Georgiassa. Lee tunnetaan myös nimityksellä "Little Miss Dynamite" levytettyään vuonna 1957 kappaleen "Dynamite" ja johtuen pienestä koostaan ja voimakkaasta äänestään. Lee on ensimmäisiä artisteja jolla oli kansainvälinen fanikunta.


title: Formula 1 -kausi 1983

text: Formula 1 -kausi 1983 on järjestyksessään 34. Formula 1 -kausi. Se alkoi 13. maaliskuuta 1983 ja päättyi 15. lokakuuta 15 kilpailun jälkeen. Kausi oli huomattava, koska se oli viimeinen kausi, jolloin järjestettiin mestaruussarjaan kuulumaton kilpailu, Race of Champions. Se pidettiin Brands Hatchissa, ja sen voitti Suomen Keke Rosberg Williams -tallin autolla.


title: Formula 1 -kausi 1983

text: Maailmanmestariksi kruunattiin Brabhamilla ajanut brasilialaiskuljettaja Nelson Piquet, joka voitti mestaruuden toista kertaa urallaan. Ranskalainen Renault -kuljettaja Alain Prost hävisi Piquet’lle kahdella pisteellä, joka on yksi F1-historian pienimpiä piste-eroja. Prost johti kuljettajien MM-sarjaa ennen kauden viimeistä kilpailua. Valmistajien tittelin vei Ferrari kymmenen pisteen erolla Renault'iin.


title: Tero Hannula

text: Tero Hannula (salanimi Reima Vesa; s. 23. helmikuuta 1946 Vehmaa) on suomalainen oopperalaulaja. Hannula voitti Vaasan laulukilpailun vuonna 1974 ja Lappeenrannan laulukilpailuihin vuonna 1975. Hän laulaa eri oopperoissa.


title: Tero Hannula

text: Hannula on opiskellut Turun konservatoriossa ja jatkanut opintoja Wienissä. Hän on julkaissut tangolevyn yhdessä saksalaisen Rädelchen-yhtyeen kanssa (Musikverlag H. Burger & M. Müller). Opiskeluaikanaan hän toimi viihdelaulajana ja käytti nimeä Reima Vesa.


title: Donald Faison

text: Donald Adeosun Faison (s. 22. kesäkuuta 1974, New York, New York, Yhdysvallat) on yhdysvaltalainen näyttelijä. Faison on parhaiten tunnettu "Clueless"-elokuvasta ja televisiosarjasta Murray Duvallin roolihahmosta, sekä Dr. Christopher Turkina "Tuho-osastossa". Hänen elokuvahistoriaansa sisältyy Kick-Ass 2, Uptown Girls, Big Fat Liar – Valehtelija, Remember the Titans ja Clueless. Televisiosarjoista hän on ollut esimerkiksi Sabrina teininoidassa (Sabrina The Teenage Witch), Tuho-osastossa ja Cluelessissa.


title: Johnny Mathis

text: John Royce Mathis (s. 30. joulukuuta 1935) on yhdysvaltalainen viihde- ja jazzlaulaja. Hän on voittanut kaksi Grammy-palkintoa. Hän aloitti laulamisen 1956, jolloin ilmestyi hänen esikoisalbuminsa "Johnny Mathis".


title: Johnny Mathis

text: Mathisin tunnetuimpia kappaleita on vuonna 1957 julkaistu "Wonderful! Wonderful!".


title: A. R. Rahman

text: Allah Rakha Rahman (, ്, s. 6. tammikuuta 1967) on kansainvälisesti tunnettu intialainen muusikko. Hän soittaa muun muassa kosketinsoittimia, kitaraa ja lyömäsoittimia. Rahman toimii myös laulajana ja säveltäjänä.


title: A. R. Rahman

text: Rahman on säveltänyt yhdessä Värttinän kanssa vuonna 2006 ensi-iltansa saaneen "The Lord of the Rings" -musikaalinäytelmän.


title: A. R. Rahman

text: Rahman nousi kesällä 2009 Suomen virallisen singlelistan ykköseksi The Pussycat Dollsin kanssa esittämällään laululla "Jai Ho! (You Are My Destiny)".


title: A. R. Rahman

text: Rahman on voittanut uransa aikana useita palkintoja. "Slummien miljonääri" -elokuvaa varten tekemästään musiikista hänet palkittiin muun muassa parhaan musiikin sekä parhaan laulun (”Jai Ho!”) Oscar-palkinnoilla vuonna 2009. Rahman voitti myös kaksi Grammy-palkintoa.


title: A. R. Rahman

text: Myös kotimaassaan Intiassa Rahman on voittanut useita palkintoja elokuviin tekemästään musiikista. Esimerkiksi Filmfare Awards -palkintoja hän on saanut 29, joista 14 on ollut eteläintialaisille elokuville jaettavia Filmfare Awards South -palkintoja.


title: Clueless

text: Clueless on yhdysvaltalainen komediaelokuva vuodelta 1995. Se pohjautuu löyhästi Jane Austenin "Emmaan". Elokuvan kirjoitti ja ohjasi Amy Heckerling ja tuotti Scott Rudin. Elokuvan pääosia näyttelivät Alicia Silverstone, Paul Rudd, Brittany Murphy, Stacey Dash ja Dan Hedaya. "Clueless" oli yllätysmenestys.


title: Clueless

text: Elokuvan päähenkilö Cher on shoppailua harrastava tyttö, jonka elämä on melko tyhjänpäiväistä. Hän etsii elämänsä rakkautta ja koettaa selvitä nuorten elämän karikoista.


title: Clueless

text: "The New York Timesin" kriitikot valitsivat "Cluelessin" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle.


title: Clueless

text: "Clueless" oli ensimmäisiä elokuvia, joissa suomalainen matkapuhelinvalmistaja Nokia teki voimakasta tuotesijoittelua kansainvälisen laajentumisensa alkuaikoina. Päähenkilön kädessä nähtiin Frank Nuovon muotoilema analoginen Nokia 232 -puhelinmalli.


title: Laila Kohonen

text: Laila Kohonen (s. 22. helmikuuta 1934 Savitaipale) on suomalainen lastenkirjailija.


title: Laila Kohonen

text: Koulutukseltaan Kohonen on luokanopettaja Turun opettajakorkeakoulusta. Hän on asunut vuodesta 1962 Tammelassa.


title: Laila Kohonen

text: Kohoselle myönnettiin vuonna 1983 Arvid Lydecken -palkinto teoksesta "Hakkapeliitan aarre". Myös hänen teoksensa "Kumisevan kiven arvoitus" (2011) oli Arvid Lydecken -palkintoehdokkaana.


title: Leonor (Espanjan prinsessa)

text: Prinsessa Leonor ("Leonor de Todos los Santos de Borbón y Ortiz", s. 31. lokakuuta 2005) on Espanjan kuninkaan Felipe VI:n ja kuningatar Letizian esikoistytär ja Asturian ruhtinatar. Prinsessa Leonorilla on 29. huhtikuuta 2007 syntynyt sisar, prinsessa Sofía. Isänsä noustua valtaistuimelle on Leonor kruununperimysjärjestyksessä ensimmäisenä.


title: Leonor (Espanjan prinsessa)

text: Prinsessa Leonor kastettiin Zarzuelan palatsissa 14. tammikuuta 2006. Kasteen toimitti Madridin arkkipiispa Antonio María Rouco Varela. Prinsessa Leonorin kummeina toimivat hänen isänsä vanhemmat, kuningas Juan Carlos I ja kuningatar Sofía.


title: Brian Epstein

text: Brian Samuel Epstein (19. syyskuuta 1934, Liverpool, Englanti – 27. elokuuta 1967) oli pop/rock-manageri, jonka manageriuran tunnetuin yhtye on The Beatles. Muita olivat laulajatar Cilla Black, Billy J. Kramer & The Dakotas ja Gerry & The Pacemakers, jotka kaikki menestyivät Liverpoolin alueelta alkaneen ns. Merseybeat-ilmiön mukana. The Beatlesista tuli sittemmin ainoa yhtye, jonka asioita hän hoiti.


title: Brian Epstein

text: Brian Epstein syntyi juutalaisperheeseen Liverpoolin Rodney Streetillä. Epsteinin keskiluokkainen perhe oli varakas. Hän aloitti koulunkäynnin viiden vuoden iässä. Hänen ollessaan kuuden vuoden ikäinen perhe muutti Southportiin toisen maailmansodan alkaessa. Sodan päätyttyä 1945 Epsteinit muuttivat alkuperäisille asuinsijoilleen Liverpooliin.


title: Brian Epstein

text: 14-vuotiaana Epstein pääsi yksityiseen Wrekin Collegeen, jossa hän opiskeli kaksi vuotta. Valmistuttuaan hän aloitti työnsä vanhempiensa huonekalukaupassa vastentahtoisesti. Hänen aikomuksenaan oli ollut vaatesuunnittelijan ura ja työ huonekaluliikkeessä kävi nopeasti rutiinimaiseksi. 1956 hän kirjoittautui Kuninkaalliseen teatteriakatemiaan (RADA, Royal Academy of Dramatic Arts) Lontoossa, josta hän jäi pois kolmen lukuvuoden jälkeen.


title: Brian Epstein

text: Palattuaan Liverpooliin hän alkoi hoitaa perheyrityksen sähköosastolle perustettua äänilevyosastoa. Sen nimeksi tuli North End Music Stores eli NEMS. Toimintansa myötä nimi vakiintui tarkoittamaan Epsteinin manageritoimistoa.


title: Brian Epstein

text: Epstein kuuli Beatlesistä ensimmäisen kerran levykaupassa 1961, kun muutamat asiakkaat kyselivät, onko Tony Sheridanin "My Bonnie"-single, jonka taustalla Beatles soitti, ilmestynyt kauppoihin. Epstein hämmästeli, koska ei ollut koskaan kuulluutkaan Beatlesistä, vaikka piti mahdollisimman täydellistä varastoa.


title: Brian Epstein

text: Epstein sai tietoonsa Beatlesin esiintyvän lounasaikaan The Cavern Clubilla, ja päätti lähteä katsomaan yhtyettä. Epstein oli asiakaspalvelun tavan mukaisesti pukeutunut pukuun ja hän erottui selvästi muiden klubissa olleiden ihmisten joukosta. Epstein kiinnostui Beatlesistä, sillä hän näki yhtyeen lavakarisman vaikutuksen yleisöön.


title: Brian Epstein

text: Tutustuessaan Beatlesin jäseniin, hän piti heidän nokkeluudestaan ja huumoristaan, mistä yhtye sai mainetta läpimurron jälkeenkin haastatteluissa.


title: Brian Epstein

text:
Sopimus allekirjoitettiin, ja Epstein alkoi muokata yhtyeen olemusta. Epstein vaati, että Beatlet alkaisivat käyttää pukuja, joista yhtye tunnettiinkin myöhemmin. Hän myös puuttui yhtyeen lavapuheisiin ja karsi pois syömisen tai juomisen lavalla. Tapa oli periytynyt Hampurin ajan pitkistä esiintymisistä ja yleisön tavasta lähettää juomia esiintyvälle yhtyeelle. Epsteinin ajatus oli tiivistää konsertti iskeväksi välittömällä aloituksella ja päättää kumarruksiin.
Yhtye sai aluksi manageriltaan 20 puntaa viikkorahaa, mikä vastasi esimerkiksi konttorin sihteerin viiden punnan viikkopalkkaa v.1963.
Epstein varasi sopimuksessa itselleen 25 % yhtyeen tuotoista.


title: Brian Epstein

text:
Levytyssopimuksen etsinnässä Epsteiniä auttoi se, että hänen levyliikkeensä oli merkittävä levy-yhtiöiden tukkuasiakas pohjoisemmassa Englannissa.
Decca Records ei koesoiton jälkeen hyväksynyt yhtyettä, joten Epstein alkoi etsiä muita levy-yhtiöitä, päättäen kokeilla EMI:ä. Sen Parlophone-merkin uusien yhtyeiden koesoitoista vastaava George Martin ei aluksi innostunut, mutta
päätti järjestää koesoiton, koska se ei ollut kallis.


title: Brian Epstein

text:
Epstein päätti antaa Beatlejen soittaa uudessa koesoitossa "sitä musiikkia mistä he pitävät". Martin huomasi yhtyeen mahdollisuudet ja päätti tehdä sopimuksen yhtyeen kanssa, pidettyään erityisesti Paul McCartneyn ja John Lennonin lauluäänistä, sekä nähtyään yhtyeen jäsenten lahjakkuuden. Martin kuitenkin kiinnitti huomiota rumpaliin, Pete Bestiin, jota ei pitänyt tarpeeksi hyvänä rumpalina. Martinin päätöksestä levytyksessä käytettäisiin studiorumpalia.
Lopulta Brianin tehtäväksi tuli kertoa rumpali Pete Bestille, että Martin oli vaatinut Bestin erottamista, ja sekä että yhtye halusi rumpalin joka voisi soittaa sekä studiossa että lavalla. Bestin tilalle The Beatlesin rumpaliksi tuli Ringo Starr.


title: Brian Epstein

text: Yhtye teki läpimurron singleillä "Love Me Do", jolla Starr soittaa ja "Please Please Me", josta tuli ensimmäisen albumin nimikappale. Ensi albumi, Please Please Me nousi Britannian albumi-listan kärkeen, ja pysyi listaykkösenä 30 viikkoa.


title: Brian Epstein

text: Paul McCartney on korostanut Epsteinin merkitystä yhtyeen hengen ylläpitäjänä ennen levytyssopimuksen saantia.


title: Brian Epstein

text:
Epstein tunsi keskiluokkaisen taustansa ja harrastuksensa kautta teatterimaailmaa saaden tätä kautta The Beatlesille kiinnityksiä
teattereihin ym. paikkoihin, joihin pop-yhtyeitä ei oltu aiemmin otettu.
Hän myös osasi suojata yhtyettä hysteerisimmän suosion, "beatlemanian", nousun aikana, koska tiesi hotelleja, ostospaikkoja sekä ravintoloita, joissa yhtye sai olla suhteellisen rauhassa. Epstein hyödynsi teatteriopintojaan
luomalla yhtyeen ympärille ilmapiirin, jossa yhtyeen karismalla oli keskeinen osa
The Rolling Stones- yhtyeen Mick Jagger kuvaili v.1963 The Beatlesin yhtenäistä olemusta "nelipäiseksi hirviöksi", minkä Paul McCartney totesi oikeaan osuneeksi.


title: Brian Epstein

text:
Epstein teki myös virheitä reagoimalla hitaasti yhtyeen palkkioihin kasvavan suosion myötä. Hän ei myöskään osannut ennakoida Beatlesin kustannusyhtiö Northern Songsin arvonnousua. Yhdysvaltalaisten liikemiesten kanssa tehty sopimus oheistavaramyynnistä jäi
myös arvoltaan alhaiseksi suhteessa oheiskaupan tuottoon.


title: Brian Epstein

text: Seuraavat vuodet sujuivat ongelmitta, mutta vuonna 1966 Lennon antoi kommenttinsa ""Beatles on nyt suositumpi kuin Jeesus Kristus."" Kommentti oli irrotettu asiayhteydestään laajemmasta, kuukausia aikaisemmin tehdystä haastattelusta, jossa Lennon kommentoi Beatlesin senhetkistä suosiosta suhteessa kristinuskon suosioon ja yleisemmin sen tulevaisuuteen.


title: Brian Epstein

text: Epsteinin paineet alkoivat kasaantua, ja hän antoi useita haastatteluja lehdille tapahtuneesta. Kuitenkaan tämä ei vakuuttanut mediaa, joten Epstein pyysi Lennonia pyytämään anteeksi suorassa lähetyksessä. Lennon ei aluksi suostunut, mutta hoiti asian Yhdysvaltain kiertueen aikana järjestetyssä lehdistötilaisuudessa.


title: Brian Epstein

text:
Kertomusta The Beatlesin ja Epsteinin kohtaamisesta on epäilty show-alan tarinaksi, sillä Epstein seurasi musiikkielämää jo työnsä vuoksi. Lisäksi hänen liikkeessään myytiin Liverpoolin alueen musiikkiin erikoistunutta "Mersey Beat" - lehteä, jossa yhtye oli jo ollut esillä. Lehteä toimitti John Lennonin entinen opiskelutoveri Bill Harry.
Tilannetta kuvannee, että hän tilasi erän tarinan mukaan vaikeasti saatavaa "My Bonnie" -singleä soittamalla sen julkaisseelle Polydor-yhtiölle.


title: Brian Epstein

text: Beatlesin lopetettua kiertueet Brian Epsteinin rooli väheni. Hän suunnitteli NEMS-osuuksiensa myyntiä ja ilmaisi kiinnostuksensa teatteria kohtaan. Työ ja hänen homoseksuaalisuutensa salassapitäminen julkisuudelta aiheuttivat vakavaa henkistä painetta uran aikana. Hänelle oli kehittynyt riippuvuus unilääkkeisiin ja toisaalta piristeisiin. Hän kärsi masennuskohtauksista ja yksinäisyydestä, joita riippuvuus korosti.


title: Brian Epstein

text: Elokuussa 1967 Beatlet lähtivät vaimoineen Cynthia Lennonia lukuun ottamatta Bangoriin Walesiin tapaamaan intialaista guruaan, Maharishi Mahesh Yogia. Epstein ei osallistunut matkaan. Aamupäivällä 27. elokuuta Epstein soitti eräälle ystävälleen ja sanoi saapuvansa tämän luokse Lontooseen. Tämän jälkeen hän otti unilääkkeitä levätäkseen ilmeisesti huomaamatta, että annostus oli vaarallinen aineiden kerääntymisen vuoksi. Hän käytti myös Carbitral-nimistä, niin ikään elimistöön kerääntyvää bromipohjaista rauhoittavaa lääkettä. Hänen ruumiinsa löydettiin vasta myöhemmin päivällä. Ruumiinavauksessa todettiin jälkiä lääkkeistä.


title: Brian Epstein

text: Epsteinin rooli tuli ilmeiseksi Beatlesin jatkaessa. Hänen kuolemansa jälkeen yhtyeen talouden hoito ja liikeideat epäonnistuivat. Myös juoksevien asioiden hoito ja järjestely sekä Epsteinin seuraajan etsintä nosti jännitteitä yhtyeen sisällä ajaen jäseniä erilleen kasvavien taiteellisten erimielisyyksien lisäksi.


title: Brian Epstein

text: Epstein nimettiin vuonna 2014 Rock and Roll Hall of Fameen.


title: Eija Jansson

text: Eija Jansson (s. 1954) on suomalainen rikoskirjailija. Hänen tuotantoaan on kustantanut mm. Myllylahti Oy sekä Nordbooks.Rikoskirjallisuuden lisäksi hän on kirjoittanut runokokoelman "Ikävä jonnekin" (2009) sekä lastenkirjat "Satuarkku" (2008), "Saksanpaimenkoira Nelli" (2009), "Lapinkoirat Musti ja Beni" (2010) sekä "Sinttu, pörröpöksy keeshond" (2010),"Satukaruselli" (2011), "Urkki, dogo argentino" (2012), "Martti - löytökoira Espanjasta" (2014), "Olli Öttiäinen lähtee retkelle" (2014), lisäksi muita julkaisuja.


title: Emma Rabbe

text: Emma Irmgard Marina Rabbe Ramírez (s. 18. huhtikuuta 1969 Ottawa, Ontario, Kanada) on kanadalais-venezuelalainen näyttelijä. Hän on ollut naimisissa venezuelalaisen näyttelijän Daniel Alvaradon kanssa vuodesta 1998. Emmalla on kolme poikaa, Daniel Alejandro, Diego Jose ja Calvin Daniel. Emma Rabbe tuli neljänneksi Miss Maailma -kilpailussa vuonna 1988. Emma näyttelee todella hyväsydämistä Tza Tza Lanzia suositussa telenovelasarjassa Tuhkimotarina.


title: Suhoi Su-26

text: Suhoi Su-26 on venäläinen taitolentokone.


title: Suhoi Su-26

text: Su-26:n kehitti Suhoin suunnittelutoimisto Neuvostoliitossa vuonna 1982. Sen suunnittelun aikainen tunnus oli S-42. Suunnitteluun osallistui Moskovan ilmailuinstituutti ja DOSAAF.


title: Suhoi Su-26

text: Suunnittelu alkoi Jakovlev Jak-55 -lentokoneesta. Moottoriksi valittiin M-14 -tähtimoottori. Suurin sallittu liikehtimisen kuormitusmonikerta on +12 g ja -10 g.


title: Suhoi Su-26

text: Jevgeni Frolov suoritti ensilennon vuonna 1984.


title: Suhoi Su-26

text: Sarjatuotantoversio sai tunnuksen Su-26M. Potkuriksi tuli saksalainen Hoffmann. Vuonna 2003 tuotiin markkinoille uusi Su-26, joka kantaa tunnusta Su-26M3 ja jonka voimalaite on M-9F.


title: Suhoi Su-26

text: Vuonna 1986 Su-26 -koneella voitettiin sekä miesten että naisten taitolennon maailmanmestaruus (World Aerobatics Championships).


title: Unni Lindell

text: Unni Lindell (s. 3. huhtikuuta 1957 Oslo) on norjalainen kirjailija. Vaikka hänet tunnetaan etupäässä rikoskirjallisuuden taitajana, hän on julkaissut myös runoutta sekä lasten- ja nuortenkirjallisuutta.


title: Unni Lindell

text: Lindell opiskeli Oslon yliopistossa ja suoritti filosofian kandidaatin tutkinnon aineenaan ranskan kieli. Ennen kirjailijanuralle omistautumista hän työskenteli muutaman vuoden ajan journalismin parissa.


title: Unni Lindell

text: Lindell on julkaissut suositun rikosromaanisarjan komisario Cato Isaksenista. Hänen tuotantoaan on käännetty useille kielille, myös suomeksi. Cato Isaksen -sarjan rikosromaaneista suomeksi on käännetty "Käärmeenkantaja", "Unenvartija", "Suruvaippa", "Yösisko", "Orkesterimonttu", "Hunajasyötti", "Mörkömies" ja "Sokerivalhe".


title: Carolina Garcia-Aguilera

text: Carolina Garcia-Aguilera (s. 1949 Havanna) on kuubalaissyntyinen rikoskirjailija, joka muutti perheineen Yhdysvaltoihin vuonna 1959.


title: Carolina Garcia-Aguilera

text: Garcia-Aguileran tuotannosta on suomennettu kaksi miamilaisesta naisetsivä Lupe Solanosta kertovaa rikosromaania: "Kuumat vedet" ja "Kuuma häpeä".


title: Ilmari Palmén

text: Ludvig Ilmari Palmén (14. lokakuuta 1882 – 1945) oli suomalainen Helsingissä asunut juristi ja asianajaja.


title: Ilmari Palmén

text: Palménin isä oli valtioneuvos Ernst Gustaf Palmén, joka oli muun muassaSuomen ensimmäisen yksikamarisen eduskunnan varapuhemies. Hänen äitinsä oli Ida Amalia Arppe, joka oli Nils Gustav Arppen tytär. Ilmari Palménin nuorempi veli oli kirurgian ylimääräinen professori Arne Johannes Palmén (1885–1974).


title: Ilmari Palmén

text: Ilmari Palmén valmistui Helsingin yliopistosta vuonna 1909. Syksyllä 1911 hän perusti asianajotoimiston Cajus Holman kanssa. Palmén luopui 1915 yrityksestä, jonka Holma ja muut kehittivät alallaan merkittäväksi yritykseksi.


title: Ilmari Palmén

text: Palmén oli naimisissa Anni Emilia Pelkosen kanssa. Heidän poikansa oli eläintieteen professori ja Helsingin yliopiston kansleri Ernst Philip Palmén (1916–1991).


title: Heartmix

text: Heartmix on vuonna 1996 esitetty suomalainen, tositelevisiosarjalta vaikuttava näytelty sarja. Sarjassa joukko nuoria oleskeli San Franciscossa suomalaisen pariskunnan omakotitalossa. Tapahtumat sijoittuvat taloon ja sen pihapiiriin, koska kuvauslupien saaminen oli vaikeaa. Sarjaa on luonnehdittu "Suomen televisiohistorian hunoimmaksi sarjaksi."


title: Leo Nucci

text: Leo Nucci (s. 16. huhtikuuta 1942) on italialainen oopperalaulaja, äänialaltaan baritoni. Hänet tunnetaan mm. Giuseppe Verdin oopperoiden sekä verististen teosten tulkinnoistaan.


title: Leo Nucci

text: Nucci syntyi Castiglione dei Pepolissa, Bolognan maakunnassa. Hänellä on aviopuolisonaan sopraano Adriana Anelli, jonka kanssa hänellä on tytär Cinzia.


title: Elisabeth Noelle-Neumann

text: Elisabeth Noelle-Neumann (9. joulukuuta 1916 – 25. maaliskuuta 2010) oli saksalainen valtiotieteen tutkija. Hän kehitti hiljaisuuden spiraali -mallin koskien julkisen keskustelun sääntöjä yhteiskunnassa ja sen vaikutusta yksilöiden mielenilmaisuihin.


title: Elisabeth Noelle-Neumann

text: Hän valmistui ylioppilaaksi vuonna 1935 Göttingenissä. Yliopistossa hän opiskeli valtiotiedettä, mukaan lukien Yhdysvaltoja koskevaa tutkimusta, minkä avulla hän pääsi Yhdysvaltoihin tutkijaksi vuosiksi 1937 ja 1938. Hän väitteli tohtoriksi vuonna 1940.


title: Elisabeth Noelle-Neumann

text: Elisabeth Noelle-Neumann toimi World Association for Public Opinion Researchin puheenjohtajana vuodet 1978–1980 työskennellen Chicagon yliopiston professorina vuoteen 1991 asti.


title: Elina Asunta

text: Elina Katri Maria Asunta (11. tammikuuta 1913 Viipuri – 2011) oli suomalainen kuvataiteilija.


title: Elina Asunta

text: Asunta toimi yli kolmenkymmenen vuoden ajan kuvaamataidon opettajana. Hän debytoi Oulussa vuonna 1953 ja asui suurimman osan elämästään Jyväskylässä. Hänen teoksiaan on ollut lukuisissa näyttelyissä ympäri Suomea sekä Kanadassa vuonna 1989.


title: Elina Asunta

text: Asunta oli vuodesta 1935 naimisissa kuvataiteilija Mikko Asunnan kanssa tämän kuolemaan saakka vuonna 1992.


title: Elina Asunta

text: Asunta tuli tunnetuksi muun muassa polttoemalimaalauksistaan. Hän kuului varsinaisena jäsenenä Taidemaalariliittoon. Hänestä tuli Kuvataiteilijasenioreitten jäsen vuonna 1980.


title: Paul Langevin

text: Paul Langevin (23. tammikuuta 1872 Pariisi, Ranska –19. joulukuuta 1946 Pariisi) oli ranskalainen fyysikko. Hänet tunnetaan erityisesti Langevinin yhtälön ja Langevinin dynamiikan kehittämisestä. Langevin oli perustamassa "Comité de vigilance des intellectuels antifascistes" -järjestöä. Langevin kuului Ranskan kommunistiseen puolueeseen.


title: Paul Langevin

text: Langevin syntyi Pariisissa ja opiskeli "École supérieure de physique et de chimie industrielles de la ville de Paris" issa sekä École Normale Supérieuressa. Langevin lähti opiskelemaan Isoon-Britanniaan Cambridgen yliopistoon Cavendish laboratorion J. J. Thomsonin ohjaamana. Langevin kuitenkin palasi Ranskaan ja opiskeli tällä kertaa Sorbonnessa ja väitteli itsensä tohtoriksi Pierre Curien ohjaamana vuonna 1902. Kaksi vuotta myöhemmin hän pääsi fysiikan professoriksi Collège de Franceen. Vuonna 1934 hänet valittiin Ranskan tiedeakatemian jäseneksi.


title: Paul Langevin

text: Ensimmäisen maailmansodan aikana Langevin kehitti kaikuluotaustekniikkaa eli menetelmää, jolla ultraäänien heijastumisen perusteella voidaan todeta vedenalaisten kohteiden suunta ja etäisyys. Menetelmään perustuvat laitteet tulivat yleiseen käyttöön vasta toisessa maailmansodassa.


title: Forrest Landis

text: Forrest Landis (s. 9. elokuuta 1994) on yhdysvaltalainen lapsinäyttelijä. Hän esitti Mark Bakeria elokuvassa "Villi tusina" (2003) sekä sen jatko-osassa "Villi tusina 2" (2005). Muita rooleja hänellä on ollut mm. elokuvassa "Flightplan" (2005).


title: Forrest Landis

text: Landis syntyi Palm Beachissa, Floridassa, ja kasvoi Indianapolisissa. Poika "löydettiin" Chicagossa hänen ollessaan 4-vuotias, ja 6-vuotiaana hän esiintyi jo McDonald'sin mainoksissa. Hän asuu Los Angelesissa, ja hänellä on sisko Lauren.


title: Stefan Solyom

text: Stefan Solyom (26. huhtikuuta 1979) on ruotsalainen kapellimestari.


title: Stefan Solyom

text: Solyom on saavuttanut kansainvälistä mainetta sekä ooppera- että konserttiesiintymisistään. Hän opiskeli orkesterinjohtoa Sibelius-Akatemiassa ja Tukholman kuninkaallisessa musiikkikorkeakoulussa opettajinaan Jorma Panula ja Leif Segerstam.


title: Stefan Solyom

text: Stefan Solyom on BBC Scottish Symphony Orchestran vakituinen vieraileva kapellimestari.


title: Boris Obergföll

text: Boris Obergföll (o.s. Henry, s. 14. joulukuuta 1973 Völklingen, Länsi-Saksa) on saksalainen keihäänheittäjä. Hänen ennätyksensä on 90,44 metriä, jonka hän heitti vuonna 1997 Linzissä. Hän piti monesti kilpailuissa päässään lippalakkia takaperin, ja tästä muodostui Henrylle eräänlainen tavaramerkki. Heittouransa jälkeen hän on valmentanut muun muassa Matthias de Zordoa ja Johannes Vetteriä.